text:
Livandi og flatar kaninir, fotoframsýning, e-bøkur og aðrar nýggjar nettænastur. Hetta verður nakað av tí, sum tú kanst uppliva á Býarbókasavninum týsdagin 1. apríl, tá ið bókasavnið hátíðarheldur sín 45 ára stovningardag. Býarbókasavnið fer týsdagin 1. apríl at hátíðarhalda sín 45 ára stovningardag. Tað verður gjørt við tiltøkum av ymsum slag fyri bæði børn, ung […]
Í ár tilnevna Føroyar Fløtu kaninina eftir Bárð Oskarsson til Barna- og ungdómsbókmentavirðisløn Norðurlandaráðs. 26.03.2014Turið Sigurðardóttir Bárður Oskarsson: Flata kaninin 2011Bárður Oskarsson: Flata kaninin 2011 Tilnevning Føroya til Barna- og ungdómsbókmentavirðisløn Norðurlandaráðs 2014: Bárður Oskarsson: Flata kaninin Bókadeildin 2011. Í ár tilnevna Føroyar Fløtu kaninina eftir Bárð Oskarsson til Barna- og ungdómsbókmentavirðisløn Norðurlandaráðs. Í føroysku […]
Fyri aðru fer innan nakrar fáar mánaðir er Flata kaninin eftir Bárð Oskarsson tilnevnd eina virðisløn. Fyrst varð hon tilnevnd Útnorðurlendsku barna- og ungdómsvirðislønina, sum er áljóðandi 60.000 krónur og nú varð hon á bókamessuni í Bologne tilnevnd norðurlendsku barna- og ungdómsvirðislønina, sum er á 350.000 krónur. Hinar bøkurnar, sum eru tilnevndar eru: Danmark Louis Jensen […]
Úr øllum ættum koma vindar Orð: Rasmus Effersøe Lag: Till Østerland vill jag fara. Úr øllum ættum koma vindar, tó ættin ein mær dámar best, hon fór ímillum fjallatindar, har sum eg havi vinfólk flest. Kom, sveima, mjúki vestanvindur, út yvir akrar, gjøgnum skógv! Tú svalir hjarta mítt eitt sindur, tú minnir meg […]
Eg havi tey seinastu mongu árini undirvíst í bókmentum í fólkaskúlanum. Serliga væl dámar mær at undirvísa í yrkingum, hetta inniligasta, ærligasta, bæriligasta og tignarligasta av øllum tekstasløgum. Tá ið eg taki eina yrking fram til næmingarnar at greina og tulka, er ógvuliga vanligt, at tey huffa og suffa og onkur grenjar og tútar um, […]
Fyrsti Varði í ár er á tremur við góðum akademiskum og tónleikatilfari Hesaferð hava vit fjølbroytt úrval av yrkingum, ið allar eru hegnisliga fluttar yvir í føroyskt. Haraftrat presentera vit grein um nationalismugransking eftir Kim Simonsen, ið er doktari og phd-úrmælingur. Eisini hava vit eina aðra grein, ið er fyri teir lesarar, ið duga á […]


c: text/html

text:
Thursday, December 28, 2017
Vilja steðga skandaløsum stongsli
Veiðibann á meira enn helvtina av fiskileiðunum hevur leingi gjørt tað torført hjá heimaflotanum at klára seg; kortini verður effektin av júst hesum og øðrum skerjingum, av órøttum, brúkt sum grund til at avmarka veiðina eftir upsa og botnfiski enn meira.
Ein ætlan um at skerja fiskiveiðina hjá upsatrolarum uppaftur meira gjøgnum eitt nýtt krav um at brúka trolrist aftan á árslok, hevur verið um at fáa bikarið at flóta yvir hjá upsamonnum. Aftaná at reiðarar seint í desember fingu eitt uppskot til hoyringar um eina nýggja kunngerð sum krevur at partrolararnir brúka eina serliga rist fyri at solda smáfisk frá, kom øði í fólk sum arbeiða innan upsavinnuna. Alt bendir tó á at Fiskimálaráðið hevur lagt oyrað til klaguljóð, og at ábøtur kunnu vera ávegis.
Ætlanin var sum skilst at tað nýggja kravið um rist skuldi koma í gildi longu tann 1. januar sum ein av mongum enn ikki avgreiddum kunngerðar pørtum í tí nýggju lógini um fyrisiting av sjófeingi, sum aftan á eina røð av broytingum varð samtykt í Løgtinginum tann 13. desember.
Fyri upsatrolararnar at fyrireika seg til ta umlegging sum eitt krav um skiljirist ber í sær, var talan yvirhøvur um eina ógvuliga stutta tíðarfreist, og sambært upplýsingar var tað harnæst ómøguligt at fáa fatur á hesum ristum upp á so stutta tíð.
“Einans tvær ristir av hesum slagnum vóru til tá vit fingu hesa kunngerð til hoyringar tann 21. desember,” segði Ingi Hansen, útgerðarmaður á upsavirkinum Faroe Origin, ið hevur seks partrolarar. “Vit vístu so á at tað bar ikki til at fáa fatur á hesum ristum upp á so stutta tíð, og mótmæltu eisini tí skerjing á veiðina sum kunngerðin hevur við sær, um ikki myndugleikarnir samstundis lata upp fyri stongdum leiðum.”
Sum skilst hevur Fiskimálaráðið tikið mótmælini til eftirtektar meir ella minni, og eingin kunngerð um rist til upsaveiðina er komin enn. Hinvegin er ein kunngerð eftir øllum at døma á veg har kravið um rist kemur nakað inn í 2018, samstundis sum onkur av teimum stongdu økjunum verða latin upp fyri fiskiskapi.
Hvussu er og ikki, trupulleikin við teimum stongdu leiðunum er harvið komin undan kavi av nýggjum.
“Sum er hava vit longu fast veiðibann á yvir 50 prosent av fiskileiðunum,” vísti Ingi Hansen á. “Harafturat kemur at hvørja ferð tað verður staðfest at ov nógv er av smáfiski í mun til størri fisk í einum øki sum vit annars sleppa at fiska í, fáa vit ein 20 ps. niðurskurð har. Tað vil siga at allar avmarkingarnar í veruleikanum umfata so mikið sum upp í 70 ps. av fiskileiðunum, og hetta er í grundini ikki nakað sum flotin kann liva við í longdini.”
At avmarka veiðina enn meira vil í praksis vera tað sama sum at koyra stórar partar av heimaflotanum av knóranum, skilst.
‘Greið gongd’
Sum fleiri onnur hava víst á í orðaskiftinum um fiskaríið hjá heimaflotanum, verða avleiðingarnar av teimum umfatandi skerjingum sum hava verið innførdar tey seinastu umleið 20 árini, so sjúkligt tað ljóðar, brúktar sum próvgrund fyri at avmarka veiðina eftir upsa og botnfiski undir Føroyum enn meira. Logikkurin gongur uppá at av tí at landingarnar eru minkaðar so nógv, so má tað vera orsakað av ovurfisking—sektin á at talið á fiskidøgum er so munandi skert samstundis sum umfangið av stongum leiðum er økt so mikið at landingarnar ikki kunnu annað enn minka munandi.
“Veiðihagtøl, sum sammeta ár við undanfarin ár uttan at grundgeva fyri hví so stórar broytingar eru í veiðini, kunnu vera sera villeiðandi og ein avskeplað mynd av veruleikanum, um ikki verður greitt frá hví so er,” segði Osmund Justinussen, fyrrverandi skipari og reiðari, herfyri. “Um vit skulu sammeta veiðihagtølini á toski í ár við undanfarin ár, og út frá hesum gera eina meting av toskastovninum við Føroyar, so eru vit heilt úti í togunum,” legði hann afturat.
“Tann samlaða veiðiorkan á innara landgrunninum við Føroyar er nú bert cirka 30-40 prosent av tí hon var tey góðu toskaárini í til dømis 1996-1997, tá fiskað blivu um 45.000 tons per ár. Tað tykist sum at heldur ikki okkara politikarar hava skilt hví so lítið verður veitt á landgrunninum. Vit hoyrdu eitt kvøldið tríggjar floksformenn viðgera ta nýggju fiskivinnuskipanina í SVF, og har var lítið at heinta tá tað kom til vitan um vinnuna. Teir eymkaðu seg um at stovnarnir vóru so niðurfiskaðir og vónaðu at teir komu fyri seg aftur! Fylgja okkara ábyrgdarpolitikarar so lítið við í tí sum fyriferst á grunninum? Er støðið so vánaligt, at heldur ikki teir hava fingið við hvør orsøkin er til at so lítið er fiskað og avreitt av Føroya grunninum, og at tað einki hevur við niðurfisking av fiskastovnunum at gera?”
Onnur, teirra millum Fiskidaganevndin, hava eisini víst á tað órímiliga í at brúka minkandi landingar sum orsøk til at skerja fiskiskapin undir Føroyum enn meira. “Gongdin seinastu árini hevur verið heilt greið,” skrivaði nevndin í tilmæli til Fiskimálaráðið í mai. “Talið á skipum og bátum, bæði talið á útskrivaðum loyvum, og tali á skipum og bátum sum eru í vinnu, er minkað heilt nógv, við meiri enn 60% seinastu 9-10 árini. Í 2016/2017 eru 102 fiskiloyvir útskrivað til skip og bátar í bólkunum 2 til og við 5A. Av hesum hava 77 verið í vinnu hetta fiskiárið. Í 2007/2008 vórðu útskrivað 247 fiskiloyvir til bólkarnar 2 til og við 5A. Talið á tillutaðum fiskidøgum er skert við meiri enn 50% síðani fiskidagaskipanin kom. Knappir 29.000 fiskidagar eru tiknir úr skipanin síðani hon kom í gildi í 1996/1997. Innsatsurin, royndin undir Føroyum, hetta fiskiárið er metlág, tá samanborið verður við t.d. 2000 og 2001, tá metnógvir fiskidagar vórðu brúktir. Stórar avmarkingar eru í hvar fiskiskip og -bátar kunnu royna, tí stórur partur av landgrunninum (innan fyri 100 favnar) er friðaður alt árið ella partar av árinum.”
‘Meðan tað er har’
Eitt er at hesar skerjingar geva eina avskeplaða mynd út frá landingar hagtølum av fiskarínum undir Føroyum—ein trupulleiki sum í sjálvum sær átti at fingið allar klokkur at ringja. Harafturat kemur spurningurin hvussu problematiskt fyri heimaflotan hetta við teimum umfatandi økisfriðingunum annars er.
Sambært Faroe Origin er talan um ein álvarsligan trupulleika, sum sæst aftur í at tað er vorðið ov trongt á landleiðunum—orsakað av at so nógvar góðar fiskileiðir eru avstongdar alt árið, so flokkast fiskiskip til tey fáu støð har fiskur er at fáa til eina og hvørja tíð á teimum leiðunum sum ikki eru stongdar. Hetta er við til at gera tað torført hjá teimum einstøku skipunum og pørunum at hava lønandi fiskarí.
“Vit gjørdu royndir við skiljirist fyri Fiskimálaráðið fyri fýra-fimm árum síðani, í tvey fylgjandi ár,” upplýsti Ingi Hansen. “Tað riggaði væl í at skilja smáfiskin frá restini, og vit dokumenteraðu alt og høvdu eisini undirvatnskamera og fingu góðar videomyndir sum vísa neyvt hvussu alt fór fram í trolinum. Tað fyrsta árið royndu vit bara á stongdum leiðum, og har var sera nógvur fiskur; tað fylgjandi árið royndu vit bæði innan fyri og uttan fyri stongdar leiðir, og har var stórur munur—nógv meira av fiski var á teimum stongdu leiðunum. Tað tók onga lítla og onga tíð at fylla bátarnar tá vit fiskaðu har.”
Hann legði afturat: “Men um stongd økir verða opnað samstundis sum kravið um at brúka rist kemur í gildi, so fer neyvan nakar at mótmæla.”
Sostatt eru vónir um bata, og fyrr var illa. Tí hóast vit vita at ovmikið er av fiski á landleiðunum—serliga teimum stongdu leiðunum—so hava vit í langa tíð valt at gera lívið súrt fyri tey sum liva av upsa- og botnfiskiskapinum gjøgnum at fyrst avsteingja tey frá at koma framat har fiskurin er og síðani revsa tey við nýggjum avmarkingum fyri at ov lítið kemur upp á land: vit kasta teimum fyri at hava niðurfiskað stovnin, hóast tað í veruleikanum eru onnur sum forða fyri fiskarínum og harvið eru atvold til at ov lítið verður landað. Um fiskimálaráðharrin hevur fingið eyga á at hetta er so órættvíst sum tað kann vera, er hóast alt nógv vunnið har.
Men sum Ossi skrivaði víðari um botnfiskiskapin undir Føroyum: “At vit ikki taka meira úr stovninum nú høvi er til tað, er skilaleys røkt av tilfeinginum, og ikki minni enn ein ólukka fyri vinnuna á sjógvi og landi. Hetta er ikki tí at fiskurin ikki er til, men tí vit sleppa ikki framat til at fiska hann. Eg eri ikki í iva um at vit kundu í minsta lagi veitt 25.000 tons av toski á Føroya grunninum í ár, og í fjør kundu vit havt veitt 20.000 tons og eisini munandi meira av hýsu, uttan at ganga stovninum ov nær. Vegna stongd økir har sum okkara bestu toska- og hýsuleiðir eru, og vegna aðrar reguleringar, koma vit bert at fiska ein triðing av hesi nøgd. Vit koma tískil at missa eitt virði á umleið 270 milliónir krónur (16.000 tons á 17,00 kr/kg í miðal = 272 mió. kr.) av toskafiskiskapinum bert í hesum árinum. Og vit koma ongantíð aftur at veiða eina ‘miðal nøgd’ av toski og hýsu, um ikki onkur vaknar, og ger tær broytingar sum skulu til fyri at fáa tað atkomuligt at veiða hesar nøgdir. Tað kann vera at samfelagið hevur ráð at missa allar hesar milliónirnar vegna góða makrel- og svartkjaftaveiði, og somuleiðis met nøgd av alifiski við góðum prísum. Men hvørki skipini og manningarnar sum veiða tosk og hýsu, ella flakavirkini á landi, hava ráð til at vit ikki gagnnýta okkara tilfeingi meðan tað er á grunninum.”
Ein ætlan um at skerja fiskiveiðina hjá upsatrolarum uppaftur meira gjøgnum eitt nýtt krav um at brúka trolrist aftan á árslok, hevur verið um at fáa bikarið at flóta yvir hjá upsamonnum. Aftaná at reiðarar seint í desember fingu eitt uppskot til hoyringar um eina nýggja kunngerð sum krevur at partrolararnir brúka eina serliga rist fyri at solda smáfisk frá, kom øði í fólk sum arbeiða innan upsavinnuna. Alt bendir tó á at Fiskimálaráðið hevur lagt oyrað til klaguljóð, og at ábøtur kunnu vera ávegis.
Ætlanin var sum skilst at tað nýggja kravið um rist skuldi koma í gildi longu tann 1. januar sum ein av mongum enn ikki avgreiddum kunngerðar pørtum í tí nýggju lógini um fyrisiting av sjófeingi, sum aftan á eina røð av broytingum varð samtykt í Løgtinginum tann 13. desember.
Fyri upsatrolararnar at fyrireika seg til ta umlegging sum eitt krav um skiljirist ber í sær, var talan yvirhøvur um eina ógvuliga stutta tíðarfreist, og sambært upplýsingar var tað harnæst ómøguligt at fáa fatur á hesum ristum upp á so stutta tíð.
“Einans tvær ristir av hesum slagnum vóru til tá vit fingu hesa kunngerð til hoyringar tann 21. desember,” segði Ingi Hansen, útgerðarmaður á upsavirkinum Faroe Origin, ið hevur seks partrolarar. “Vit vístu so á at tað bar ikki til at fáa fatur á hesum ristum upp á so stutta tíð, og mótmæltu eisini tí skerjing á veiðina sum kunngerðin hevur við sær, um ikki myndugleikarnir samstundis lata upp fyri stongdum leiðum.”
Sum skilst hevur Fiskimálaráðið tikið mótmælini til eftirtektar meir ella minni, og eingin kunngerð um rist til upsaveiðina er komin enn. Hinvegin er ein kunngerð eftir øllum at døma á veg har kravið um rist kemur nakað inn í 2018, samstundis sum onkur av teimum stongdu økjunum verða latin upp fyri fiskiskapi.
Hvussu er og ikki, trupulleikin við teimum stongdu leiðunum er harvið komin undan kavi av nýggjum.
“Sum er hava vit longu fast veiðibann á yvir 50 prosent av fiskileiðunum,” vísti Ingi Hansen á. “Harafturat kemur at hvørja ferð tað verður staðfest at ov nógv er av smáfiski í mun til størri fisk í einum øki sum vit annars sleppa at fiska í, fáa vit ein 20 ps. niðurskurð har. Tað vil siga at allar avmarkingarnar í veruleikanum umfata so mikið sum upp í 70 ps. av fiskileiðunum, og hetta er í grundini ikki nakað sum flotin kann liva við í longdini.”
At avmarka veiðina enn meira vil í praksis vera tað sama sum at koyra stórar partar av heimaflotanum av knóranum, skilst.
‘Greið gongd’
Sum fleiri onnur hava víst á í orðaskiftinum um fiskaríið hjá heimaflotanum, verða avleiðingarnar av teimum umfatandi skerjingum sum hava verið innførdar tey seinastu umleið 20 árini, so sjúkligt tað ljóðar, brúktar sum próvgrund fyri at avmarka veiðina eftir upsa og botnfiski undir Føroyum enn meira. Logikkurin gongur uppá at av tí at landingarnar eru minkaðar so nógv, so má tað vera orsakað av ovurfisking—sektin á at talið á fiskidøgum er so munandi skert samstundis sum umfangið av stongum leiðum er økt so mikið at landingarnar ikki kunnu annað enn minka munandi.
“Veiðihagtøl, sum sammeta ár við undanfarin ár uttan at grundgeva fyri hví so stórar broytingar eru í veiðini, kunnu vera sera villeiðandi og ein avskeplað mynd av veruleikanum, um ikki verður greitt frá hví so er,” segði Osmund Justinussen, fyrrverandi skipari og reiðari, herfyri. “Um vit skulu sammeta veiðihagtølini á toski í ár við undanfarin ár, og út frá hesum gera eina meting av toskastovninum við Føroyar, so eru vit heilt úti í togunum,” legði hann afturat.
“Tann samlaða veiðiorkan á innara landgrunninum við Føroyar er nú bert cirka 30-40 prosent av tí hon var tey góðu toskaárini í til dømis 1996-1997, tá fiskað blivu um 45.000 tons per ár. Tað tykist sum at heldur ikki okkara politikarar hava skilt hví so lítið verður veitt á landgrunninum. Vit hoyrdu eitt kvøldið tríggjar floksformenn viðgera ta nýggju fiskivinnuskipanina í SVF, og har var lítið at heinta tá tað kom til vitan um vinnuna. Teir eymkaðu seg um at stovnarnir vóru so niðurfiskaðir og vónaðu at teir komu fyri seg aftur! Fylgja okkara ábyrgdarpolitikarar so lítið við í tí sum fyriferst á grunninum? Er støðið so vánaligt, at heldur ikki teir hava fingið við hvør orsøkin er til at so lítið er fiskað og avreitt av Føroya grunninum, og at tað einki hevur við niðurfisking av fiskastovnunum at gera?”
Onnur, teirra millum Fiskidaganevndin, hava eisini víst á tað órímiliga í at brúka minkandi landingar sum orsøk til at skerja fiskiskapin undir Føroyum enn meira. “Gongdin seinastu árini hevur verið heilt greið,” skrivaði nevndin í tilmæli til Fiskimálaráðið í mai. “Talið á skipum og bátum, bæði talið á útskrivaðum loyvum, og tali á skipum og bátum sum eru í vinnu, er minkað heilt nógv, við meiri enn 60% seinastu 9-10 árini. Í 2016/2017 eru 102 fiskiloyvir útskrivað til skip og bátar í bólkunum 2 til og við 5A. Av hesum hava 77 verið í vinnu hetta fiskiárið. Í 2007/2008 vórðu útskrivað 247 fiskiloyvir til bólkarnar 2 til og við 5A. Talið á tillutaðum fiskidøgum er skert við meiri enn 50% síðani fiskidagaskipanin kom. Knappir 29.000 fiskidagar eru tiknir úr skipanin síðani hon kom í gildi í 1996/1997. Innsatsurin, royndin undir Føroyum, hetta fiskiárið er metlág, tá samanborið verður við t.d. 2000 og 2001, tá metnógvir fiskidagar vórðu brúktir. Stórar avmarkingar eru í hvar fiskiskip og -bátar kunnu royna, tí stórur partur av landgrunninum (innan fyri 100 favnar) er friðaður alt árið ella partar av árinum.”
‘Meðan tað er har’
Eitt er at hesar skerjingar geva eina avskeplaða mynd út frá landingar hagtølum av fiskarínum undir Føroyum—ein trupulleiki sum í sjálvum sær átti at fingið allar klokkur at ringja. Harafturat kemur spurningurin hvussu problematiskt fyri heimaflotan hetta við teimum umfatandi økisfriðingunum annars er.
Sambært Faroe Origin er talan um ein álvarsligan trupulleika, sum sæst aftur í at tað er vorðið ov trongt á landleiðunum—orsakað av at so nógvar góðar fiskileiðir eru avstongdar alt árið, so flokkast fiskiskip til tey fáu støð har fiskur er at fáa til eina og hvørja tíð á teimum leiðunum sum ikki eru stongdar. Hetta er við til at gera tað torført hjá teimum einstøku skipunum og pørunum at hava lønandi fiskarí.
“Vit gjørdu royndir við skiljirist fyri Fiskimálaráðið fyri fýra-fimm árum síðani, í tvey fylgjandi ár,” upplýsti Ingi Hansen. “Tað riggaði væl í at skilja smáfiskin frá restini, og vit dokumenteraðu alt og høvdu eisini undirvatnskamera og fingu góðar videomyndir sum vísa neyvt hvussu alt fór fram í trolinum. Tað fyrsta árið royndu vit bara á stongdum leiðum, og har var sera nógvur fiskur; tað fylgjandi árið royndu vit bæði innan fyri og uttan fyri stongdar leiðir, og har var stórur munur—nógv meira av fiski var á teimum stongdu leiðunum. Tað tók onga lítla og onga tíð at fylla bátarnar tá vit fiskaðu har.”
Hann legði afturat: “Men um stongd økir verða opnað samstundis sum kravið um at brúka rist kemur í gildi, so fer neyvan nakar at mótmæla.”
Sostatt eru vónir um bata, og fyrr var illa. Tí hóast vit vita at ovmikið er av fiski á landleiðunum—serliga teimum stongdu leiðunum—so hava vit í langa tíð valt at gera lívið súrt fyri tey sum liva av upsa- og botnfiskiskapinum gjøgnum at fyrst avsteingja tey frá at koma framat har fiskurin er og síðani revsa tey við nýggjum avmarkingum fyri at ov lítið kemur upp á land: vit kasta teimum fyri at hava niðurfiskað stovnin, hóast tað í veruleikanum eru onnur sum forða fyri fiskarínum og harvið eru atvold til at ov lítið verður landað. Um fiskimálaráðharrin hevur fingið eyga á at hetta er so órættvíst sum tað kann vera, er hóast alt nógv vunnið har.
Men sum Ossi skrivaði víðari um botnfiskiskapin undir Føroyum: “At vit ikki taka meira úr stovninum nú høvi er til tað, er skilaleys røkt av tilfeinginum, og ikki minni enn ein ólukka fyri vinnuna á sjógvi og landi. Hetta er ikki tí at fiskurin ikki er til, men tí vit sleppa ikki framat til at fiska hann. Eg eri ikki í iva um at vit kundu í minsta lagi veitt 25.000 tons av toski á Føroya grunninum í ár, og í fjør kundu vit havt veitt 20.000 tons og eisini munandi meira av hýsu, uttan at ganga stovninum ov nær. Vegna stongd økir har sum okkara bestu toska- og hýsuleiðir eru, og vegna aðrar reguleringar, koma vit bert at fiska ein triðing av hesi nøgd. Vit koma tískil at missa eitt virði á umleið 270 milliónir krónur (16.000 tons á 17,00 kr/kg í miðal = 272 mió. kr.) av toskafiskiskapinum bert í hesum árinum. Og vit koma ongantíð aftur at veiða eina ‘miðal nøgd’ av toski og hýsu, um ikki onkur vaknar, og ger tær broytingar sum skulu til fyri at fáa tað atkomuligt at veiða hesar nøgdir. Tað kann vera at samfelagið hevur ráð at missa allar hesar milliónirnar vegna góða makrel- og svartkjaftaveiði, og somuleiðis met nøgd av alifiski við góðum prísum. Men hvørki skipini og manningarnar sum veiða tosk og hýsu, ella flakavirkini á landi, hava ráð til at vit ikki gagnnýta okkara tilfeingi meðan tað er á grunninum.”
Subscribe to: Post Comments (Atom)

robotstxt: allowed

filter: keep


text:
Imre “Emerich/Emérico” Hirschl (f. 11. juni 1900 í Budapest – d. 23. september 1973 í Buenos Aires) – Ókendi ungarski slaktarin, sum ávirkaði suðuramerikanskan fótbólt (1. partur av 2)
Hvør var Imre Hirschl – eitt flogvit við fólkatekki, ein møguligur falsnari, krígshetja, framdi hann ólógligar avtalir um dystir? Ella var hann bert ein heppin maður, sum var á rætta stað í røttu løtu? Tó tykist fyri vist, at hann var ein jødi av ungarskari ætt og ein framúrskarandi góður venjari, sum hevur ávirkað tvey av teimum týdningarmiklastu feløgunum í Suðuramerika og fótbóltsspælið hevur eftir øllum at døma lívbjargað honum. Hirschl var líka loyndarfullur sum hann var áhugaverdur.
Hann stjórnaði í nógv ár fleiri ymiskum feløgum í Argentina, Uruguay, Brazil og Mexico. Hann varð tilnevndur sum venjari fyri argentinska landsliðið til HM 1938, men tók ongantíð við, tá ið Argentina ikki luttók í áðurnevndu kapping. Í 1950 kundi hann havt stjórnað Uruguay, men aðrir meinbogar komu í vegin. Millum hansara fremstu avrik var at geva fyrstu dystirnar til José Manuel Moreno og Adolfo Pedernera, sum seinni fingu ein stóran leiklut í Maskinuni (La Máquina) hjá River Plate. Hann vandi eisini góð lið sum Club de Gimnasia y Esgrima La Plata, San Lorenzo de Almagro og Club Atlético Peñarol í Montevideo.
Fór sum heilt ungur í kríggj
Imre Hirschl var føddur í ungarsku bygdini Apostag áleið 100 km sunnan fyri Budapest. Í bygdini búðu áleið 2.500 fólk. Hann var ikki fyltur 14 ár, tá fyrri heimsbardagi brast á, men Hirschl fór saman við brøðrunum til Palestina fyri at berjast ímóti osmanniska ríkinum. Hann leyg um aldurin og fór uppí bretska herin. Aftan á kríggið varð hann verandi og stríddist víðari saman við jødiskum tjóðskaparmonnum. Hann fekk eitt arr á mjødnina orsakað av einari spreingikúlu og eitt sár á hondliðina av einari riflukúlu. Heimaftur komin búsettist hann í Budapest.
Spældi í ungarsku 2. deildini
Heilt víst er tað, at Hirschl spældi fyri liðið í kjøtídnaðinum, Húsos FC í Budapest. Liðið spældi í ungarsku 2. deildini, men sambært honum sjálvum, so hevði hann roynt seg sum leikara í Tjekkoslovakia, India, Afrika, Onglandi og Týsklandi umframt, at hann hevði spælt við Budapest Athletic Club, Ferencváros. Men sera áhugavert er tað, at Húsos FC varð tveitt út úr deildini orsakað av avtalaðum spæli. Mest sannlíkt er, at hann arbeiddi í kjøtbúðini, Kozma og tey, sum familjulimir stjórnaðu. Hildið verður, at ringa fíggjarliga støðan kann hava ført til, at hann fór frá konu og børnum fyri at fara tvørtur um Atlantshavið.
Hirschl møtti Matarazzo greiva í 1929
Ein dagin í 1929 fór Hirschl inn á amerikonsku sendistovuna í Paris. Hirschl ynskti, sum aðrir jødar, at fara úr Europa fyri at búseta seg í Sambandsríkinum. Meðan hann var inni á sendistovuni, hitti hann ein handilsmann, sum var ríkasti maður í Brazil, Matarazzo greivi, og forseti í felagnum Palestra Itália (nú Palmeiras). Materazzo søkti um innfararloyvi á amerikonsku sendistovuni í Paris, tá ið Hirschl kom á tal við hann og fekk tosað seg til eitt starv sum hjálparvenjari.
Hjálparvenjari hjá brasilska Palmeiras
Tann 20. september 1929 legði hann at landi í São Paulo. Upprunaliga var hann hjálparvenjari hjá landsmanninum, Eugênio Medgyessy, men hann fekk eisini loyvi til at stjórna liðnum í tveir dystir: Hann vann ein 2-1 sigur á Portuguesa, men tapti 1-4 fyri Corinthinas og endaði tískil á 3. plássinum í økiskappingini. Hann varð nú kallaður Emérico og skrásetti seg sum slaktari.
Í Brazil livdi hann undir ússaligum korum, men stríddist fyri at læra seg spanskt. Lagnan vildi, at hann fekk starv sum vøddamýkjari hjá Hakoah All Stars, sum Béla Guttmann spældi við.
Hakoah All Stars á fótbóltsrundferð í Suðuramerika
Í 1929 fór amerikanski fíggjarmiðdepilin, Wall Street í New York, á heysin. Fíggjarligu trupulleikarnir raktu eisini New York Hakoah All Stars, sum í eini roynd at bjarga støðuni, fór á fótbóltsrundferð í Brazil, Argentina og Uruguay summarið 1930. Felagið hoyrdi til í New York frá 1930-32 og var bert fyri jødiskar fótbóltsleikarar. Í São Paulo hittust fyriskiparin av túrinum, Béla Guttmann, og Hirschl, har síðstnevndi bønaði og bað um eitt starv á liðnum. Hirschl hevði spælt hálvtíðaryrkisfótbólt og verið slaktari. Til endans fekk hann starv sum vøddamýkjari, tí hann hevði sterkar hendur og eitt gott tak.
Ævintýrið vardi kortini stutt, tí teimum vantaði pening og noyddist at minka um útreiðslurnar, men soleiðis slapp Hirschl til Buenos Aires í Argentina.
Hirschl misnýtti fótbóltsferðirnar
Fótbóltsskúlin í Donau var tá í tíðini tann mest framkomni í Europa. Feløgini rundan um Donau ánna gjørdu fleiri ymiskar túrar í Amerika. Ferencváros stóð seg væl í Argentina og Brazil, meðan Hakoah frá Wien var í Sambandsríkinum og seinni í Argentina. Hirschl, sum var 1,96 m og góð 30 ár, dugdi væl at selja seg upp á fótbóltsrundferðirnar, sum hesi feløg høvdu verið á. Hann skuldi eitt nú havt verið við á túrinum hjá Ferencváros í 1929, spælt fyri Athletic Club Budapest, Hakoah Vienna og Hakoah New York. Harumframt verið venjari hjá Racing Club í Paris. Soleiðis fekk hann tosað seg til starvið hjá Gimnasia.
Hakoah All Star vitjaði í Argentina og spældi ímóti Gimnasia y Esgrima de La Plata. Hirschl bjóðaði seg fram og segði seg hava verið hjálvenjari hjá Hakoah og tað ljóðaði trúligt, tí hann hevði verið partur av liðnum og liðið hevði staðið seg væl. Hirschl var eisini við á liðmyndum.
Hirschl settur í starv hjá Gimnasia y Esgrima La Plata í 1932
Skjótt fekk Hirschl starv í felagnum Gimnasia y Esgrima La Plata. Áðrenn hann byrjaði at arbeiða, slapp hann at síggja tríggjar dystir hjá felagnum og greiddi stýrislimunum frá, at hann sá menningarmøguleikar í liðnum. Hann skuldi ikki hava pening til at keypa leikarar fyri og lovaði, at felagið í 1933 fór at dystast um meistaraheitið, men byrjanin var alt annað enn góð. Liðið tapti tríggjar teir fyrstu dystirnar, har mótstøðuliðini skoraðu 12 mál. Eftir 16 dystir hevði liðið vunnið vunnið tríggjar sigrar, men seinna hálva í kappingini var munandi betri. Gimnasia vann 4-3 á River Plate og vann heili 6-2 á Boca Juniors. Teir endaðu kappingin við at vera ósigraðir í sjey teimum seinastu dystunum og endaðu á einum heiðurligum 7. plássi á stigatalvuni.
Hirschl hevði stórt frælsi í byrjanini av sínum arbeiði. Ein av treytunum var, at ongin hevði fast pláss. Ungarin avgjørdi at rista posan av nýggjum. Hann setti fleiri viðurkendar stjørnuleikarar á bonkin, tók ungar leikarar inn á liðið og lat leikarar spæla á óvandum plássum.Tað førdi sjálvandi til tvídrátt millum venjaran og leiðsluna, tí nevndarlimirnir hildu, at teir leikararnir, sum venjarin so treiskliga tvíhelt um, vóru óbrúkiligir. Takkað veri ásetingunum í sáttmálanum fekk Hirschl kortini sín vilja. Teir vánaligu leikararnir sambært áskoðanini hjá nevndini vóru: Arturo Naón, sum framvegis er besti málskjútti í søgu felagsins, høgri vongurin Alberto Palomino, høgri hálvbakkur Oscar Montañez og málmaðurin Atillo Herrera. Teir myndaðu kjarnuna á liðnum, sum skjótt varð rópt fyri Snartokið. Men hjartað og stjørnuleikarin á liðnum var José María Minella, sum upprunaliga var áleypari, men í einari neyðstøðu varð fluttur aftur á miðvøllin med alla. Minella, Montañez og Ángel Miguens myndaðu “tey trý M’ini”, sum var ein tiltikin tríbólkur í felagnum. Hirschl eggjaði liðnum til at gera sær dælt av longum sendingum til snarálop. Gimnasia liðið gjørdist skjótt víðagitið sum Snartokið.
Hirschl var undangongumaður
Hann var frammanfyri sína tíð og tann fyrsti útlendski venjarin, sum stjórnaði einum yrkisfelag í Argentina. Argentinskur fótbóltur var ávegis til yrkisfótbólt og hann byrjaði kropsliga venjing, tá hann fekk Alejandro Stirling til Gimnasia fyri at arbeiða saman við sær. Stirling var ein vælkendur venjari fyri olympiskar rennarar sum Juan Carlos Zabala, ið vann OL gull í maraton í Los Angeles í 1932.
Í byrjanini av 1930-árunum mundu tað neyvan vera nógvir, sum hugsaðu um venjingina hjá hvørjum einstøkum leikara, sum er rættiliga vanligt í dag. Hirschl brúkti bæði svenskan og amerikanskan fimleik í venjingini, sum byggja á seigligar, samsvarandi rørslur uttan amboð. Harafturat brúkti hann í fyrireikingini eina blanding av spurtum og longum renniteinum úr frælsum ítrótti og hevði enntá partar av kurvabóltsvenjing við. Nakrir av lyklaleikarunum sluppu undan venjing viðhvørt, og teirra fyrireiking til dystirnar var avmarkað til heit bað og vøddamýking.
“Fyrsta uppgávan var at fáa liðið upp á beinini við atliti til kropsliga fyrireiking. Leikararnir skulu vera í góðari venjingarstøðu. Fyri at røkka málinum, mátti eg hugsa gjølla um, hvørja venjing, leikararnir høvdu brúk fyri, og hvussu hart teir skuldu venja. Tú kanst ikki rokna við, at allir ellivu leikararnir gera júst tað sama: fyri nakrar rakar tú heilt rætt og fyri aðrar rakar tú yvir ella undir. Orkan, sum verður løgd í venjingina, skal vera heft at tíðarskeiðnum. Vit arbeiða harðari undan kappingini og minni, meðan hon koyrir.”, segði hann um byrjanina í felagnum.
Gimnasia y Esgrima La Plata: Snartokið frá 1933
Gimnasia var flúgvandi, tá landskappingin byrjaði í 1933 og lá á odda miðskeiðis í kappingini. Kropsliga venjingin hevði gjørt mun. Liðið vann teir fyrstu fimm dystirnar, har teir skoraðu heili 19 mál, meðan mótstøðulini bert skoraðu fimm mál. Teir vunnu dyst oman á dyst og vórðu nú jøvnum millumbili nevndir sum besta boð upp á meistarar. El Gráfico skrivaði soleiðis um Hirschl í mai 1933: “Tað, sum hendir í Gimnasia, er undranarvert. Leikararnir kunnu ikki broytast so nógv av sær sjálvum – hansara ávirkan er týðilig.” Venjarin sjálvur tók sær ikki tikni av rósunum og legði dent á, at tey góðu úrslitini hjá liðnum komu orsakað av framúrskarandi leikarum: “Eg havi ongi loyndarmál, eg ætli mær ikki at siga nakað serstakt. Fyrst fremst undirvísi eg ikki í fótbólti. Tað vildi verið undarligt at roynt at undirvíst í fótbólti í einum landi, har besta fótbóltsspælið verður leikt. Leikarar sum í Argentina finnast ikki aðrastaðni í heiminum. Kreólar hava menningarmøguleikar og nú ræðir bara um hjá mær at brúka teir.”
Gimnasia y Esgrima La Plata spældi ein spælistíl, sum fekk heitið Snartokið frá 1933, tí liðið hevði eina sterka javnvág í verjustøðu, men samstundis vóru kvikir í álop við einari eyðsýndari kropsligari styrki og tí kundu sammetast við eitt tok, sum ikki kundi steðgast.
Hann dugdi væl at eggja leikarunum til, hann gav leikarunum sjálvsálit og gjørdi teir førar fyri at uppfylla dreymarnar. Hann megnaði at sannføra leiðsluna í felagnum um, at allir skuldu hava somu løn. Soleiðis fekk hann allar at ogna sær eina felagskenslu. Umframt grundlønina fingu teir fyrstu ellivu eisini eitt prosentstig av atgongusøluni og kundu sostatt vinna pening tann vegin.
Snýttur fyri meistaraheitið í 1933
Liðið spældi rættiliga væl. Leikararnir hugtóku við teirra dugnaskapi og fingu rós úr øllum ættum fyri dámliga, skjóta spælistílin. Eftir 25 umfør høvdu teir 17 sigrar, tríggjar javnleikir og fimm tap. Níggju dystir vóru eftir at spæla um meistaraheitið og teir førdu við tveimum stigum fleiri enn Boca Juniors, sum eisini var mótstøðuliðið tann 10. september. Ein møguligur sigur hevði ført teir tættari at endaliga sigrinum og teir høvdu kunnað lagt seg trygt á 1. plássi. Gimnasia leikararnir gleddu seg til dystin, tí í undanfarna umfari høvdu teir vunnið 7-1 á Talleres Remedios de Escalada og Arturo Naón hevði skotið fimm mál.
Dysturin byrjaði, sum leikararnir hjá Hirschl ynsktu sær. Longu í 13. minutti skoraði Ismael Morgada til 1-0 og tíggju minuttir seinni økti Juan Echevarrieta til 2-0. Boca ætlaði kortini ikki at geva upp og longu í 25. minutti minkaði Delfín Benítez Cáceres um munin. Úrslitið helt sær til steðgin. Í seinna hálvleiki dømdi dómarin, Angel De Dominicis, eitt sera ivasamt brotsspark til vertirnar, sum Francisco Varallo skeyt í málið. Nakrar minuttir seinni var dómarin aftur í høvuðsleiklutinum. Ongin var í iva um, at Miguel Angel Nardini var týðiliga rangstaddur, tá ið hann skoraði triðja málið, men dómarin lat ikki við seg koma. Dysturin varð nú vendur á høvdið við tveimum umstríddum málum og Gimnasia leikararnir vóru frá sær sjálvum. Kappingarnevndin viðgjørdi avrikið hjá De Dominicis, varpaðu hann út úr deildini og strikaðu hann av dómaralistanum, og viðgingu sostatt óbeinleiðis, at Gimnasia leikararnir høvdu rætt, men úrslitið varð kortini standandi.
Gimnasia spælararnir streykaðu
Søgan um fyrsta stórliðið hjá Hirschl var eisini søgan um fyrsta ítróttaránið í Argentina og um fyrstu streykuna hjá fótbóltsspælarum, hóast liðið hjá Hirschl vikuna eftir bøtti fyri tapið við at vinna 2-1 á Independiente. Veruliga rokið hendi hinvegin bert tvey umfør seinni tann 8. oktober, tá ið dómaratríbólkurin aftur hevði ein fingur við í spælinum. Gimnasia spældi á útivølli ímóti San Lorenzo de Almagro. Meðan støðan var 2-1 tóktist dómarin, Alberto Rojo Miró, at ætla at geva gestunum eitt brotsspark. Til endans kom hann kortini til ta niðurstøðu, at brotsverkið var farið fram uttan fyri brotsteigin. Stutt aftan á góðkendi hann eitt mál, sum vertirnir skoraðu, hóast bólturin sambært málmanninum hjá Gimnasia, ongantíð var innan fyri málstrikuna. Teir ørkymlaðu spælararnir settu seg niður á vøllin fyri at mótmæla, at dómarin var so partískur og høvdu onki ynski um at luttaka í stuttleikanum. Vertirnir skoraðu fýra mál afturat, áðrenn Rojo Miró blásti dystin av í 78. minutti. San Lorenzo vann seinni meistaraheitið við fýra stigum fleiri enn liðið frá La Plata. Júst teimum fýra “stolnu” stigunum.
Spælararnir megnaðu at savna seg til næsta dyst, har teir vunnu 3-0 á Club Atlético Lanús, men tapini í teimum báðum næstu dystunum – 2-5 fyri River Plate og 1-4 fyri Racing – knústu endaliga allar dreymar um meistaraheitið. Leikararnir og fjeppararnir vóru á einum máli um, at teir báðir dómararnir snýttu Gimnasia fyri heitið. Hirschl fann sær troyst í, at liðið skoraði flest mál í deildini, 90, og Arturo Naón gjørdist nr. 2 á toppskjúttaralistanum. Í loyndum varð borið fram, at tey fimm stóru – Boca Juniors, Independiente, Racing, River Plate og San Lorenzo – vóru ov sterk til, at Gimnasia kundi vera ein støðug hóttan. Ikki bara orsakað av nógvu fjepparunum og harðskapinum, men eisini orsakað av politiska grundarlagnum, har tað var gjørligt at leggja trýst á dómararnir.
Liðið endaði á einum hugtakandi 4. plássi um argentinska meistaraheitið í 1933, liðið kundi kanska havt vunnið meistaraheitið, um ivsamar dømingar ikki komu í vegin, men Hirschl hevði vakt ans hjá River Plate.
Hirschl dugdi meira enn at mata sær
Hann hevði eitt tiltikið, ella rættari sagt illa gitið knep. Leikararnir hjá honum vandu við tungum bóltum, sum teir eisini brúktu í Onglandi. Tá var tað vanligt í Suðuramerika, at liðini spældu við bóltinum hjá heimaliðnum í fyrra hálvleiki og hjá útiliðnum í seinna hálvleiki. Men Hirschl fekk eitt hugskot: Hann gav málmanninum ein spískan ring, sum kundi skera ígjøgnum bóltin hjá kappingarneytanum og so spældu teir víðari við tunga bóltinum, sum Gimnasia vóru vanir við.


text:
Í gjár fór eitt ferðalag úr Bragdinum til Reykjavíkar at kappast. Stórmót IR er innandura kapping í frælsum ítrótti. Her er frásøgn frá degnum í dag og nakrar myndir.
KAPPINGARFRÁSØGN – leygardagin kl. 14.00 – kappingarendi
Longdarlop, gentur 16-17 ár:
Av teimum 19 luttakarunum í hesi grein, áttu vit fýra. Teresa, Elisabeth, Andrea Kirstina og Unna Ró dystaðust við hinar 15 íslendsku genturnar um at leypa longst. Útlitini fyri at røkka onkrum meti, vóru ikki so góð, tí umstøðurnar at venja lop á heysti og hávetri í Føroyum eru avmarkaðar. Hóast genturnar royndu, vóru tær langt frá metum og bestu plássunum. Úrslitini eru her:
Nr. 7: Teresa, 4,64 (PM: 4,81)
Nr. 8: Elisabeth, 4,52 (PM: 4,90)
Nr. 9: Andrea Kristina, 4,40 (PM: 4,56)
Nr. 12: Unna Ró, 4,10 (PM: 4,71)
Longdarlop, dreingir 15 ár:
Fimm luttakarar vóru til kappingina og frá okkum leyp Hans Erland. Hann kom út á 4,79 (PM: 5,15) og rakk einum samlaðum 4. plássið, 31 cm aftanfyri nummar 3. Vinnarin leyp 5,94.
200m, dreingir 16-17 ár:
Her gjørdi Andreas ein vørr og rann teinin upp á 24,18, sum er persónligt met. Gamla metið hjá honum var 24,21, sum hann rann í Hvidovre til DM í august síðsta ár. Hetta var næstbesta tíðin í kappingini og tí vann Andreas silvur 37/100 aftanfyri nummar 1.
Longdarlop, gentur 15 ár:
Bjørg og Sára kappaðust við 16 íslendskar gentur í longdarlopi. Sára kom víðari í finalubólkin, har hon kom út á 4,30 (PM: 4,50) og endaði á einum samlaðum 5. plássi. Longsta lopið hjá Bjørg var 3,56 (PM: 4,15) og rakk tað til eitt samlað 12. pláss av teimum í alt 18 luttakarunum.
400m, kvinnur:
Karin rann í fyrsta riðlinum, sum hon vann við tíðini 66,14 (PM: 65). Tíðin rakk til eitt samlað 6 pláss av teimum 8 kvinnunnum, sum stillaðu upp.
Hæddarlop, dreingir 13 ár:
Í finalunu dystaðist Jónast móti trimum íslendskum dreingum at leypa hægst. Tað gekk væl hjá Jónasi. Hann leyp 1,39 (hansara PM er 1,39) og rakk tað til eitt deilt 3. pláss og harvið bronsa til Jónas.
200m, gentur 16-17 ár:
Tær fýra, Teresa, Elisabeth, Unna Ró og Urd runnu í ávíkavist riðli 7, 5 og 4. Bestu tíðina av teimum fýra hevði Teresa, sum var einar 2 metrar frammanfyri Elisabeth í endaspurtinum. Teresa rann teinin uppá 27,98 (PM: 27,71) og Elisabeth 28,66 (PM: 27,75. Unna Ró hevði tíðina 29,82 (PM: 29,70) og Urd 30,80 (PM: 29,61). Teresa gjørdist nr. 6 samlað, Elisabeth nr. 10, Unna Ró nr. 13 og Urd nr. 17 av íalt 22 íðkarum.
800m, dreingir 15 ár:
Tað vóru bara tríggir luttakarar í hesi kappingini, so mótstøðan, sum Hans Erland fekk var avmarkað. Um tað var orsøkin til at tíðin hjá honum var langt frá hansara bestu tíð, skal vera ósagt, men tað virkaði sum um at Hans Erland lat nærmasta kappingarneytan avgerða tempo´ið fyrstu 2-3 umgangirnar. Tá Hans Erland so setti ferð á, høvdu hinir báðir ongan møguleika at fylgja við og kom hann á mál meira enn 10 sekund frammanfyri nummar 2. Tíðin hjá Hans Erland var 2:33,41 (PM: 2:20,19).
Longdarlop, dreingir 14 ár:
Jógvan Gullfoss gjørdist nummar 7 av 12 luttakarum. Longsta lopi á 4,34 leyp hann í sínum næsta lopi. Persónliga metið hjá Jógvani er 4,71.
Longdarlop, dreingir 16-17 ár:
Fleiri av mótstøðumonnunum hjá Andreasi í longdarlopi vórðu sera sterkir og endaði Andreas á einum 10. plássi av 15 luttakarum. Andreas leyp út á 5,54 (PM: 5,60). Longsta lopi var 6,50 og næst longsta 6,49; tað sigur ikki so lítið um mótstøðuna.
Samlað yvirlit við úrslitum í dag hjá okkara íðkarum er hjálagdur.
2018-Stórmót úrslit leygardagin
Og her eru nakrar myndir:


text:
Frásøgn úr Oyndarfirði
Ein fátækur maður átti eina dóttur, sum var røsk til arbeiðis og siðaði seg væl. Ein dagin kemur ein ríkur maður inn til teirra og ansar eftir, hvussu røsk gentan er.
Annan dagin kemur hann aftur við skrúðklæðum til hennara, letur hana í tey og biður so um hana til giftarmáls.
Foreldrini siga, at tað gagnar ikki, tí hon er ikki hansara líki: hann er ríkur, og tey sjálv eru fátæk. Men hann heldur fast við sítt; gentan er bæði røsk og rættulig, sigur hann.
Hann er har í húsinum nakrar dagar, fær tey gomlu til at geva ájáttilsi og fer so avstað við henni.
Nú ið dóttirin er farin, vil mamman kasta hennara gomlu pjaltrir burtur: henni mundi ikki tarvast at fara aftur í tær. Men maðurin heldur:
”Ríkismanshøvdið man ikki altíð standa so beint; ikki eigur at taka fyri, at hon kemur ikki aftur.”
Nú er dóttirin saman við hesum ríka í nakra tíð.
So eina náttina vakna tey fátæku hjúnini bæði úr svøvni, við at eitt pikkar á dyrnar; tey lata upp - tá stendur dóttirin fyri durunum í berum serki.
Ja, tað visti hann, sigur hin gamli, at ríkismanshøvdið man ikki altíð standa so beint: sær dámdi ongantíð, at hann fór við henni; nú eru pjaltrirnar tøkar at fara aftur í. So letur gentan seg aftur í pjaltrirnar.
Um dagin kemur hin ríki aftur; tey ilskast og spyrja, hvat hann vil.
Hann er komin at leita eftir gentuni, sigur hann; skrúðklæðini hevur hann við.
Hon fór ikki væl frá honum síðst, halda tey við hann.
Hann svarar, at sær hevur dámað gentuna ógvuliga væl, men í einum hevði hann ikki roynt hana: hvussu góðsint hon var; tí koyrdi hann hana út.
Við góðum sinni var hon farin, og væl tók hon aftur ímóti manninum. Hon læt seg í skrúðklæðini og fór við honum í øðrum sinni.
Tey giftust, og síðan livdu tey væl saman.
Frásøgn: Anna Petrina Høgnesen, Oyndarfirði
Jakob Jakobsen: ”Færøske folkesagn og æventyr”, 1898-1901
Ævintýrið er her endurgivið við stavseting Hammershaimbs.
67 AT 887


text:
Í gjár var samstarvsavtala gjørd við Eik Banka, ið umfatar nýggja samstarvinum millum Tvøroyrar Bóltfelag, FC Suðuroy og Bóltfelagnum Royn.
Í samband við avtaluna, ið varð undirskriva av Róin Schrøter og Henrik Thomsen, segði Róin soleiðis:
– Tað er umráðandi fyri okkum, at vit kunnu verða við til at stuðla samstarvinum, og eisini ungdómsarbeiðinum. Vit hesi avtaluni stuðla vit einum samstarvi, ið er virki í lokaløkinum her suðuri, og hóskar hetta væl saman við okkara virkisøkið innan fíggjarliagar tænastur til vinnu og privat.
Henrik Thomsen fegnaðist um avtaluna, ið er gjørd við ein sterkan samstarvsfelaga:
– Vit eru glaðir fyri aftur at hava góðan og sterkan samstarvsfelaga, sum hevur álit á, at tað vit gera í fótbóltinum her suðuri, er ein seriøs og miðvís langtíðarætlan.
Á myndini, ið Rúni Thomsen hevur tikið, síggjast Róin Schrøter (t.v.) og Henrik Thomsen tá avtalan varð undirskriva.


text:
Í gjárkvøldið gjørdi formaðurin í Tvøroyrar Bóltfelag avtalu við tveir høvuðsstuðlar fyri kappingarárið 2012. Talan er um stóru og kendu byggifyritøkuna, Articon, og lokalu søguligu handilsfyritøkuna, N.J. Mortensen. Hesar fyritøkur hava á fundi váttað at gerast høvuðsstuðlar fyri kappingarárið 2012, og koma búmerki teirra sostatt at príða eyðkenda svart-hvíta TB búnan, sum hvørt mansbarn kennir. Júst tað, at felagið hevur so ríka søgu, gevur tí eitt stórt lýsingarvirði, og at tað aftur er á ovastu rók, í Effodeildini ger ikki støðuna verri.
Formaður Tvøroyrar Bóltfelags, Andre Dalfoss fegnast stórliga yvir, at tvær so stórar fyritøkur vilja verða høvuðsstuðlar hjá aldursforsetanum í føroyskum fótbólti. Hann metir, at hetta stig ber brá av, at felagið hevur gjørt eitt gott arbeiði, og er á rættari kós.
Undirritaði spyr síðani at enda, at nú høvuðsstuðlar eru komnir undir land, um tað so eisini verður arbeitt við øðrum stuðlum. Til tað svarar formaðurin, at tað eru tað sjálvandi.
-Vit eru komnir væl ávegis við tí arbeiðinum, og eru í gongd við at fáa teir síðstu uppá pláss, sigur Andre, og leggur afturat, at teir frá mánadegnum, loypandi koma at kunngerða á heimasíðu felagsins, hvørjir hesir stuðlar eru.


text:
3-6 ár - bøkur merktar við "Ævintýr"
Vís alt Astrid Lindgren at sova Bárður Oskarsson bíbliusøga bókstavirnir Delia Ciccarelli dýr emil í lønnibergi føðingardagur gandur gentur heilsa Hjalmar Didriksen Apol jakob martin strid jól kenslur klassikari krógva og blunda kyn kærleiki Luddi & Lundisa lýs Mamma Mu mimbo jimbo myndabók náttúra Pettson og Findus pippi pixi Rakel Helmsdal sangur/tónleikur skemt skrímsl skrímslabøkur Smábarnabøkur Upprunaføroysk smábørn Sven Nordqvist tenn tolsemi trøll tónleikur vikudagar vinir Vár Berghamar Jacobsen vættur víkingar ættleiðing ævintýr ítriv órættvísi øvund øvundsjúka


text:
Setrið kann eftir umsókn og fakligari meting játta at góðskriva skeið og partar av útbúgvingum, sum eru lokin, ella sum ætlanin er at lúka á øðrum universitetum.
Lestrarráðið tekur avgerð um allar góðskrivingar eftir tilmæli frá viðkomandi útbúgvingarleiðara.
Har námspartar longu eru loknir á øðrum lærustovni, kunnu teir verða góðskrivaðir í tann mun hesir samsvara innihaldsliga og eru á minst sama fakliga stigi sum teir partar av útbúgvingini, ið søkt verður um góðskriving fyri. Útbúgvingarleiðarin metur um í hvørjum einstøkum føri, hvussu nógv kann góðskrivast.
Søkt verður um góðskriving við umsóknarblaðnum, sum er tøkt her.
Lestrarvegleiðingarnar á deildunum á Fróðskaparsetur Føroya eru tøkar her.


text:
Konsert við Frændur
Frændur á Føroyaferð Summarið er farið at halla. Men tónleikurin kennir ongan aldur. Góðu gomlu Frændur eru framvegis føroysk fólkaogn. Og næstu vikurnar skulu søgurnar sigast og sangirnir spælast. Tað er nú vit skulu liva. Ja, syngja og minnast góðar løtur. Tríggjar serstakar framførslur eru á skránni. Trý hugnalig leygarkvøld, har Frændur bjóða ungum sum tilkomnum leskandi skaldadrykkir og tónlistarligar bestubitar. Við góðari manning aftur fyri seg trína Eyðun, Rani og Steintór á pallin saman. Fyrst í Fuglafirði. Harnæst í Havnini. Og triðja tiltakið verður áTvøroyri. Og vit í Mentanarhúsinum í Fuglafirði eru errin av, at vit eru vertur til ta fyrstu av hesum serstøku konsertupplivingum. Eftir at góðir og stríðshugaðir føroyingar hava gjørt sítt allarbesta á Tórsvølli í fótbóltslandsdystinum móti Danmark leygarkvøldið 4. septembur byrjar frálíka tónleikaveitslan hjá Frændum. Frælsi er títt vakra navn. Eg vil liva fyri kærleikan eg fái frá tær. Eg vil elska eg vil syngja. Tað besta til tín. Føroyar, mítt land. Ella hvør segði, minnist tú gildið!?
Eftir konsertina verður fari niðan í Regnskjólagøtuna, til felagsang.


text:
Heildarsavnið, ið fevnir um upprunayrkingar og týddu yrkingar Christians.
Anne-Kari Skarðhamar úr Oslo, sum vardi doktararitgerð um skaldskap Christians í 2001, hevur í savninum eftirskrift um yrkingarnar og týðingarnar umframt hugleiðingar um skaldið. Anne-Kari er dr.art. og lektari á Læraraháskúlanum í Oslo. Hon hevur skrivað hópin av tekstum um bókmentir, lærubøkur um bókmentafrálæru og tvørfakliga frálæru í listalærugreinum.
Í bókini er yvirlit, ið vísir, nær hvør einasta yrking er yrkt, og somuleiðis eru broytingarnar, ið hava verið frá fyrstu til endaligu útgávu, skrásettar.
Gevur útgávan yvirskot, fer peningurin óskerdur í Grunn Kristjans á Brekkumørk, ið veitir sømdargávu til fólk, sum starva til frama fyri okkara móðurmál.
Aftur


text:
Grindadráp
Grindadráp í Føroyum hava óivað verið løgfest líka frá fyrstantíð. Øll mannagongdin í eini grind hevur enn á døgum støði í hinum gomlu norsku landslógunum, serliga hini Eldru Gulatingslógini, seinni Yngru Gulatingslógini, til Landslóg Magnusar Hákunarsonar Lógbøtara tók yvir í 1271. Longu tá hava eftir øllum at døma verið føroyskar serlógir fyri landbúnaðarviðurskifti, og tað sæst aftur í hini føroysku serlógini Seyðabrævinum frá 1298, ið eitt nú eisini snýr seg um hvalaveiði. Seinni kom Norska Lóg Kristjans fjórða í 1604, síðan Norska Lóg Kristjans fimta í 1688. Hesar lógir vóru í gildi til 1832, tá ið grindakunngerðin gjørdist føroysk serlóg. Serlógin er síðan endurskoðað og lagað til samfelagsmenningina í árunum 1857, 1872, 1909, 1940, 1955, 1986, 1993, 1995, 1998 og 2013.[1] Allar lógir og kunngerðir eru savnaðar í einum bóklingi frá ár 2000: "Hvalir og grind. Hvat sigur lógin? Eitt kunngerðar- og lógarsavn". Í útgrevstrum úr víkingaøld eru grindaleivdir funnin, og prógvar hetta, at norðbúgvar hava dripið grind, síðan teir komu higar og settu búgv um ár 800. Dentur skal verða lagdur á, at føroyingar enn á døgum ikki drepa grind til vinnulig endamál. Øll kunnu fara í grind, óansæð hvør borgarliga vinna teirra enn er. Tó krevur grindalógin frá 2013 í §18, at tann ið avlívar hval, skal hava: sitat: luttikið á skeiði, har hann fær kunning og upplæring um grindareiðskap, drápsháttin, deyðseyðkenni og lóggávuna um hvalaveiðu.
Føroyingar fara í grind við tí føroyska árabátinum ella maskinbátinum, sum teir vanliga fara til útróður við. Eisini er vert at hava í huga, at grind í øllum grindaumdømum síðan fyrst í 19. øld verður býtt javnt eftir, hvussu stór húskini eru. Heldur ikki verður grindin viðgjørd á virki við handilsligum endamáli, men alt verður hagreitt heima við hús, annaðhvørt nýtt beinleiðis í sjálvum húsarhaldinum ella lakasaltað til døgurðamat hjá langfaraskipum.
Eingin árlig kvotuveiða er, heldur eingin avmarking, hvussu nógv grind skal verða dripin, men tá ið sýslumaðurin heldur, at nóg nógv grind er dripin eina ávísa tíð eitt ávíst stað, ber tað til at seta forboð fyri at drepa grind í einum grindaumdømi. Men tað ber eisini til at bjóða øðrum grindaumdømum grindina, har longur er ímillum grindirnar, og teimum tí trýtur grind. Hesi grindaumdømi skulu tá gjalda tær útreiðslur, sum standast av drápinum, til dømis at rudda upp eftir drápið. Tey góðu grindaárini er vanligt at seta forboð fyri at drepa grind í einum grindaumdømi. Í góðum grindaárum kann forboð setast fyri at drepa grind í upp móti helminginum av grindaumdømunum frá 14 døgum upp í eitt hálvt ár.
Grindahvalur hevur allar tíðir verið virðismikið tilfeingi til matna hjá føroyingum, umframt til ljós og hita og annað mangt fyrr í tíðini Døglingalýsi var eisini nýtt til útvortis viðgerð av t.d. forkølilsi og øðrum sjúkum. Í trongum tíðum hevur hvalur verið bjargingin hjá mongum húsarhaldi. Tað hevur verið umráðandi at fáa hetta tilfeingið til høldar.
Góðkendar hvalvágir[rætta | rætta wikitekst]
Tað eru 24 hvalvágir, ið eru góðkendar til grindadráp í Føroyum sambært § 13 í Kunngerð um grind:[2]
- Norðoyar:
- a) Klaksvík, á sandinum niðan fyri Víkarnar, og Borðoyarvík, fyribils góðkend hvalvág.
- b) Viðvík, á sandinum.
- c) Hvannasund
- Eysturoy:
- a) Fuglafjørður, á sandinum.
- b) Funningsfjørður, inni í ósanum.
- c) Syðrugøta.
- d) Norðragøta, á vestara arminum niðan fyri kirkjugarðin og á sandinum norðanfyri.
- e) Norðskála, í Møðstøðukrókinum ímillum Stórá og Garðsenda og undir kirkjuni.
- f) Skálafjørður, fyribils góðkend hvalvág
- Streymoy:
- Vágoy:
- a) Miðvágur, á sandinum.
- b) Bøur, á sandinum.
- c) Sandavágur, á sandinum.
- Sandoy:
- Suðuroy:
- a) Øravík, á sandinum.
- b) Trongisvágur, á sandinum.
- c) Hvalba, Lítlabergssandur, í Nesi og Hvalbiarsandur.
- d) Vágur
- e) Fámjin
Djóravernd[rætta | rætta wikitekst]
Veiði- og drápshátturin hevur lagað seg eftir teimum verandi umstøðunum fyri at fáa sum mest burturúr, men tað var eisini hugsað um, at alt skuldi ganga skjótt og ruddiliga fyri seg ella við øðrum orðum, at hugsað varð um dýravernd. Tað eru stórar broytingar farnar fram viðvíkjandi grindadrápi. Hesar broytingar kunnu best verða lýstar við ásetingunum í lógini um vernd av dýrum: Um viðferð, § 1, her undir um flutning, § 17, og um avlíving av dýrum, § 8.[3]


text:
Susvim til Køge-open
Í dag fara 14 svimjarar hjá Susvim til Danmarkar. Tey skulu luttaka í svimjikapping, ið verður í Køge í vikusiftinum. Svimjikappingin byrjar í morgin fyrrapartin, og verða tað svomnar innleiðandi kappingar um morgunin, og finalurnar eru seinnapartin.
Svimjarnir hjá Susvim, ið luttaka í kappingini eru í aldrinum frá 8 – 14 ár.
Svimjarnir, ið eru við eru:
Jórun Winther (2011)
Eva Debess (2010)
Diana Bech (2010)
Bjarta í Lágabø (2009)
Lilja Winther (2009)
Silja Bech (2008)
Emma Debes (2010)
Sissal Rógvadóttir (2010)
Talita Johannesen (2010)
Bjarti Ludvig (2006)
Andreas Debess (2006)
Jóannes Clementsen (2007)
Teitur Winther (2005)
Jónathan Sørensen (2006)
Venjarar á ferðini eru: Diana Müller og Róland Toftum
Ferðaleiðari er: Marlon Kjærbo
Susvim ynskir svimjarunum góða eydnu.


text:
Felagið
Felagið hevur vunnið 30 meistaraheitir í bestu mansdeildini og seks í bestu kvinnudeildini.
Í yngru deildunum hevur felagið vunnið hópin av FM-heitum og steypafinalum.
Felagið leggur hvørt ár dent á at hava dugnaligar venjarar, ið læra spælararnar at spæla góðan hondbólt.
Vilt tú royna teg, so kom í Kyndil! Her ganga vinnaraandi og samanhald hond í hond!
Kunning
Stuðlar
Fylgið okkum
Kyndil
Kyndil varð stovnað 10. mars í 1956.
Felagið hevur vunnið 30 meistaraheitir í bestu mansdeildini og seks í bestu kvinnudeildini. Í 2014 vunnu kvinnurnar greipuna og menninir steypakappingina.
Í yngru deildunum hevur felagið vunnið hópin av FM-heitum og steypafinalum. Tilsamans hevur Kyndil vunnið 41 steyp bara síðan 2010. Tað er met.
Felagið leggur hvørt ár dent á at hava dugnaligar venjarar, ið læra spælararnar at spæla góðan hondbólt.
Vilt tú royna teg, so kom í Kyndil! Her ganga vinnaraandi, lærdómur og samanhald hond í hond!


text:
Kæru skótavinir
Vælkomin til okkaru heimasíðu.
Á heimasíðuni ber nú til at gjalda limagjald, gjalda fyri legur og tit kunnu fáa boð við bæði t-post og sms frá okkum.
Tey nýggju skótaturrikløðini kunnu eisini gjaldast her á heimasíðuni, undir handil.
Um tit eru nýggir limir hjá okkum, kunnu tit lesa undir ofta settir spurningar (OSS), hvussu tit upprætta tykkum ein vanga og síðani gjalda limagjaldið. Ikki fyrr enn limagjaldið er goldið, eru tit limir hjá Føroya KFUK skótum.
Við skótakvøðu
Føroya KFUK skótar


text:
Munnligur fyrispurningur til Henrik Old, landsstýrismann, viðvíkjandi leiguavtalu um asfaltverkið á Sundi.
1. Hevur landsstýrismaðurin góðkent leiguavtaluni, sum Landsverk hevur gjørt um asfaltverkið á Sundi?2. Hvussu er tryggjað at prísurin er tann rætti?
3. Er leiguavtalan í almennum reglum at rokna sum ein leasingavtala og tískil útreiðsluførd sum slík?
4. Hevur Kappingarráðið góðkent avtaluna, sum gevur LV monopol og eisini hevur við sær undirhondssølu av útgerð?
Viðmerkingar:
Hagartil hava vit í Føroyum havt ávísa kapping innan asfalt. Tað hava verið tveir framleiðarar av asfalti og fýra fyritøkur hava bjóðað seg fram til asfalt útlegging.
Nú hevur Landsverk gjørt eina leiguavtalu, sum gevur LV monopol á asfaltframleiðslu.
Við í avtaluni hevur LV gjørt eina undirhondsølu av útgerð til útlegging av asfalti, tað vil siga uttan at bjóða út.
LV vil ikki upplýsa prís, hvørki á leiguavtalu ella á útgerð.
Tí kann av røttum spyrjast, um rætti prísurin er brúktur og um landsstýrismaðurin hevur góðkent avtaluna.
Soleiðis sum leiguavtalan er orðað, sær út til at í almennum reglum er hon at rokna sum leasingavtala. Tá skal játtan og útreiðsluføring av allari avtaluni gerast beinanvegin.
Í avtaluni framgongur, at Kappingarráðið skal góðkenna avtaluna, sum gevur LV monopol og eisini hevur við sær undirhondssølu av útgerð.
14. November 2016
Jørgen Niclasen
løgtingsmaður


text:
Tjaldurs Apotek verður í 1910 latið upp sum "medicin- og materialehandel" í Nólsoyarstovu í Tórshavn. Í 1913 fær Johannes Djurhuus kongaliga tilnevning sum apotekari, og í 1936 flytir Tjaldurs Apotek í høli á vaglinum í Tórshavn. Í 1931 og 1932 letur Tjaldurs Apotek upp deildir ávíkavist á Tvøroyri og í Klaksvík, og í 1949 verður Dávur Magnussen settur sum landsapotekari og leiðari fyri Tjaldurs Apotek og deildirnar. Í 1977 flytir Tjaldurs Apotek í hølir á trapputrøðini í Tórshavn. Í 1993 letur Tjaldurs Apotek eina deild upp í Runavík, og í 2016 letur apotekið eina apoteksútsølu upp í Steinatúni.
Umleið 65 fólk starvast á Tjaldurs Apoteki. Apotekið letur heilivág til Streymoynna, bygdirnar í Sundalagnum, Vágarnar, Sandoy, Skúvoy, Hest, Koltur, Nólsoynna og Stóru Dímun, svarandi til uml. 30.000 fólk (2018).
Tjaldurs Apotek veitir tænastu til Landssjúkrahúsið, 16 kommunulæknar, tannlæknar, djóralæknar, 10 djóraheilivágsgoymslur, 6 humanar heilivágsgoymslur, ellis-/røktarheim og eldrasambýli og sambýli fyri menningartarnað. Harumframt veitir Apotekið tænastu og heilivág til skipaflotan.
Apotekið avgreiðir á leið 650 kundar hvønn dag beinleiðis um diskin, av teimum eru 350 forskriftaavgreiðslur, og restin er handkeypsvøra. Harumframt sendir Tjaldurs Apotek 100-150 pakkar við forskriftarheilivági út til bygdirnar.


text:
Okkara dugnaligu blómubindarar skapa vakrar samansetingar av plantum og lutum sum eru tøkar í handlinum.
Myndin er vegleiðandi.
Vit fylgja tænastum okkara til dyrnar og koyra blómur um alt landið. Avgreiðslutíðin í Tórshavn er vanliga 1 yrkadagur, kring landið upp til 2 yrkadagar. Legg til merkis, at vøra ikki verður koyrd út sunnudag.
Tað er av alstórum týdningi, at tit í keypskurvini velja veitingarhátt. Tríggir valmøguleikar eru:
-
Útkoyring í Tórshavn
Er tvær ferðir um dagin (uml. kl 13 og kl 17), tó so at blómur til jarðarferð verða altíð koyrdar til ta tíð, ið jarðarferðin er.
-
Útkoyring um landið
Koyrt verður út um alt landið.
-
Avheintan
Er vøran ikki á goymslu, fáa tygum boð gjøgnum telefon ella teldupost.
Prísir
Allir prísir er í føroyskum krónum (DKK), íroknað 25% mvg, um ikki annað er tilskilað.
Fyrivarni verður tikið fyri prísbroytingum, prentvillum og útseldum vørum. Prísirnir eru bert galdandi í Føroyum.
Bílegging
Tygum bíleggja við at skriva allar týðandi upplýsingar í útfyllingarteigarnar.
Teigarnir fyri navn, bústað, bygd/bý, teldupostadressu og telefon skulu útfyllast.
Bíleggingarváttan verður send til teldupostadressuna.
Eftir bíleggingarmóttøku er avgreiðslutíðin í Tórshavn vanliga 1 yrkadagur, kring landið upp til 2 yrkadagar.
Er vøran ikki á goymslu, fáa tygum boð gjøgnum telefon ella teldupost.
Gjaldsháttur
Tygum kunnu gjalda við vanligastu gjaldskortunum. Tygum skriva inn kortnummar, endadag og eftirlitstal, tá bílagt verður. Harvið loyva tygum blomur.fo at taka upphæddina av kontu tygara. Upphæddin verður ikki tikin av kontuni, fyrr enn vøran er send .
Veitingarhættir
Áðrenn bíleggingin verður send til avgreiðsluna, velja tygum veitingarhátt.
1. Útkoyring í Tórshavn
2. Útkoyring um landið
3. Avheintan.
Váttan fyri móttøku
Tá bílegging er gjørd, fáa tygum sendandi váttan fyri móttøku av bíleggingini.
Returrættur
Keyp kann ikki ganga aftur.
Gjaldstreytir
Gjaldast skal við gjaldskorti


text:
- Publiceret den 30 desembur 2011
- Víst: 5083
Torva er beint undir Tí Norðara Horninum. Tá ið fuglabjørgini vóru býtt millum bygdirnar, Funning og Gjógv, fingu gjáarmenn Búgvan og Torvu, meðan funningsmenn fingu restina av bjørgunum.
Torva
Teir gomlu vóru ofta í Torvu eftir lunda, men teir hildu seg ikki fáa so nógv - samanborið við allan fuglin, ið Búgvin gav. Uppgongdin í Torvu er beint innan fyri Skurvholið. Teir brúktu stranga, men uppgongdin er so vát, at teir plagdu at siga, at best var at vera í roðklæðum.
- Svend Joensen, f. 1912, greiðir soleiðis frá einum túri í Torvu: Tað var í 1928 ella 1929, at eg var í Torvu saman við Jákupi í Stólpa (Jacob Matras, f. 1873), Dánjali í Gortru, (Daniel Johannesen, f. 1900), Akku og Lítla - Djóna. Tað var rættuliga trupult at koma upp, tí fyrstani man kom av stranganum, gjørdist man ígjøgnum. Fyrr plagdu teir at vera í roðklæðum. Oljuklæði vóru møguliga komin, tá ið vit vóru í Torvu, men vit vóru berir. Í einum staði var mestsum meitilberg at fara um, men har skuldi ein kongur vera. Strangartræið rakk upp til kongin. Ein bukt varð gjørd á línuna, men tá ið vit skuldu smoyggja hana niður yvir kongin, løgdu vit til merkis, at kongurin var burtur. Men so funnu teir upp á nakað. Teir settu Jákup í Stólpa í fleygastongina og studdaðu hann soleiðis upp í gjøgnum bergið. Upp kom hann - og sloppið var - síðani hálaði hann okkum upp. Áðrenn vit fóru niður aftur, boraðu vit ein nýggjan kong har.
Hetta var eingin serlig veiðuferð - vit fingu ikki meira enn einar 80 lundar. Rotta var komin í Torvu, so pisa var eingin. Hildið var, at annaðhvørt var hon komin við skalvi, ella hevði fuglur borið hana.
Vanligt var at vera í Lundatorvu í Búgvanum og Torvu sama dag, men tað vóru ikki teir somu menninir. Soleiðis var eisini hesa ferð.
- Nakrar bjargaferðir eru tíbetur festar á blað, og her hava vit eitt ískoyti til bjargasøguna.
Torbjørn og Tórunn (abbadóttirin)
Torbjørn Andreasen, f. við Gjógv, búsitandi á Oyrarbakka, sigur soleiðis frá:
"Nú fari eg at siga eitt sindur um ta seinastu bjargaferðina, soleiðis sum eg minnist hana. Hetta var 27. juli 1944. Boðað varð til bjargaferð í Torvu og Lundatorvu (í Búgvanum). Hann, ið stílaði fyri, var Símun Joensen í Sámalsstovu.
Í Lundatorvu vóru Símun í Sámalsstovu, Jóan Petur Heimi í Horni, Pól Sigurd á Rætt og Torbjørn Uppi í Geil. Í Torvu vóru, Oliver Debes, Klæmint í Stólpa, Meinhard á Skipinum og Kjartan á Heygnum. Vestur undir var Fløttabáturin. Við vóru Sivert á Fløtti (við soninum Jógvani) og Kristian Jóhannus Yviri í Stovu.
Farið varð í kirkjuskotið eftir stranganum og línum. Hetta var vanligt pláss at goyma bjargaútgerð í. Strangin var 22 alin langur. Hann bleiv sleipaður vestur undir Torvu og bleiv reistur nakað innan fyri Torvu - innan fyri ánna. Tað gekst væl at koma upp. Tá so menninir vóru komnir eystur ímóti Torvu, bleiv strangin tikin niður.
So gekk leiðin vestur í Búgvan. Veðrið var av tí fagrasta - tað stóð við klettin. Vit fóru so á land undir Smørkletti og kundu ganga upp á Smørklett við hjálp av fleygastongini. Uppkomnir hálaðu vit strangan upp og bóru hann inn undir ytra enda á Lundatorvu, og har bleiv hann reistur.
Lundatorva (fuglurin flýgur beint uppi yvir Lundatorvu)
Vit komu upp tætt uttan fyri vallingina. Her var lítið pláss, men tað bar uppfyri, so fuglurin, sum sat í Lundatorvuni, sá okkum ikki. Vit blivu sitandi her, til dimmið kom. So varð farið at draga. Símun bant okkum tríggjar í somu línu, og sjálvur sat hann við uppi við bergið. Tað gekst væl at draga, men tað var lítil lundi inni, tí veðrið var so gott, at lítil landkoma var. Pisan var ikki væl búgvin, so nakrar vórðu koyrdar innaftur. Fongurin var 350 lundar - pisan íroknað. Síðani fóru vit upp undir bergið at fáa okkum ein bita. Símun bant okkum tætt saman, og løgdu vit okkum so at sova.
Tá dagurin kom, kom báturin vestur undir Tangan. Vit kastaðu so lundan, sum var vørðaður saman, og so bleiv gjørt klárt til niðurferðina. Hon gekst skjótt og væl, og tá ið báturin var liðugur at henta fuglin upp, vóru vit komnir niður í sjóvarmálan.
Báturin kom fyrst heim í Gjónna við okkum og fór so vestur eftir teimum í Torvu. Tá ið so allir vóru komnir í Gjónna, bleiv fuglurin breiddur eftir Helluni - teir fingu gott 500 lundar í Torvu. So varð farið í kirkjuskotið við stranga og línu.
Fuglurin varð býttur sum vanligt: til jørðina og til bjarga- og undirløgumenn. Soleiðis minnist eg hesa bjargaferðina 27. juli 1944", endar Torbjørn frásøgnina.
-Leggjast kann aftrat, at tá hevði eingin verið í Torvu síðani 1928 ella 1929.


text:
Í gomlu bygdini í Hoyvík er Útisavnið við gamla Hoyvíksgarði og nógvum úthúsum. Har er eisini stórur bøur, og niðri við neystini er fjøran.
Savnsfagnaðurin í ár fer at brúka alt umhvørvið til ymiskt virksemi, so at børn og vaksin kunnu fáa góðar upplivingar bæði úti og inni.
Kl. 11-16:
Við Turkihúsi: granska aldur á trøðum, stór klóta
Í fjøruni/á lendingini: Náttúrugripasavnið savnar tilfar úr fjøruni, granska tilfarið undir sjóneyku
Í úthúsunum: leita eftir lutum. Skattajaktin byrjar við Turkihúsið
Grótgarðurin í havanum: aldurgreina skónir
Á vegnum oman móti lendingini: føroysk ross, kostnaður kr. 20,-
Móttøkan í Turkihúsinum: Info og kaffi- og køkusøla
Smiðjan: smíða okkurt smátt mikudag kl. 11-16 og hósdag kl. 12-16.
Eplaveltan: taka upp epli mánadag kl. 14-16 og týsdag kl. 14-16.
Mánadag 15. okt – fríggjadag 19. okt
Kl. 11 – 16
Ókeypis atgongd.


text:
Í vikuskiftinum verða steypafinalurnar leiktar í flogbólti. Hjá Ternuni av Toftum hava 3 lið leikt seg í finaluna.
Í samband við steypafinalurnar hevur FBF gjørt eina leikskrá. Niðanfyri er endurgivin grein, sum borgarstjórin í Nes kommunu, Jóhannus Danielsen, hevur skrivað til leikskránna.
—————
Tað er stuttligt og hugaligt hjá okkum í Nes kommunu at fylgja við í steypafinalunum hjá yngstu liðunum í ár. Ternan er umboðað í 3 finalum, U14 gentum og hjá gentum og dreingjum í U12.
Tað er ikki av tilvild. Tey sum hava fylgt við flogbóltskappingunum kring Føroyar hetta kappingarárið hava lagt til merkis, at Ternan t.d. hevur verið best umboðað í U12 aldursbólkinum.
Eisini til venjingarnar, í fimleikarhøllini í Tofta skúla, er uppmøtingin sera góð. Flogbóltsfelagið Ternan ger eitt stórt ungdómsarbeiði, sum vit í Nes kommunu kunnu fegnast um og eru errin av. Ternan leggur stóran dent á at menna okkara ungu leikarar. Við ábyrgdarfullari leiðslu, góðum venjarum, røskum leikarum og stuðlandi foreldrum síggjast góð úrslit. Tað er hetta vikuskiftið eitt gott dømi um, har Ternan er umboðað í 3 finalum.
Flogbóltsamband Føroya (FBF) ger eisini eitt stórt arbeiði fyri at íbirta áhuga millum børnini til flogbóltsspælið og at menna yngru leikararnar. Tað, at Peter Morell er í starvi hjá FBF, hevur víst seg at verið ein sannur fongur fyri flogbóltin í Føroyum. Við sínum vitjanum úti í feløgunum, hækkar Peter Morell støðið á barnavenjingunum og eggjar børnum og venjarum at halda fram við at venja og menna seg. Flogbóltsamband Føroya og Peter Morell eiga stóra tøkk og rós uppiborið fyri teirra ungdómsmenningararbeiði úti í feløgunum, og ikki minst skúlunum, har Peter Morell eisini vitjar og skipar fyri venjingum.
Mótstøðuliðini hjá gentunum og dreingjunum er í øllum trimum førunum SÍ. Sørvágur er ein kend og sigursvand flogbóltsbygd. Av teimum 12 steypafinlunum í ár, er SÍ annað liðið í 10 av finalunum. Tílík úrslit koma ikki av sær sjálvum, men eru grundað á vælskipað og áhaldandi gott ungdómsarbeiði. Øll flogbóltsfeløg í Føroyum, eisini Ternan, kunnu óiva læra nógv av tí ungdómsarbeiði, sum verður gjørt hjá SÍ í Sørvági.
Um vit hyggja at fólkagrundarlagnum og umstøðum annars, so kunnu við staðfesta, at tað er rættuliga eins hjá Ternuni og SÍ. Um ársskifti búðu 1.279 fólk í Nes kommunu og 1.177 í Sørvágs kommunu. Hallirnar á Toftum og í Sørvági eru eins stórar. Sostatt eru fyritreytirnar nærum eins í báðum kommununum og vónandi fer góða ungdómsarbeiðið í Ternuni at halda fram, so Ternan eisini í framtíðini verður partur av flogbóltsfinalunum, bæði hjá børnum og vaksnum.
Vegna Nes kommunu fari eg at takka Ternuni fyri at umboða okkara kommunu so væl og virðiliga og ynskja gentum og dreingjum bestu eydnu í finalunum í dag.
Koyr á Ternan !


text:
Viljormur Davidsen noyddist út, tá 58 minuttir vóru leiktir í kvøld. 30-ára gamli vinstri bakkurin fekk trupulleikari við lærkrikanum eftir ein nærdyst í fyrra hálvleiki.
Hann royndi so at halda seg í gongd á súkklu í skiftingarrúminum í steðginum, men tíðliga í øðrum hálvleiki varð avgerð tikin um, at ein útskifting var neyðug.
- Eg vildi ikki seta liðið uppá spæl, tí eg ikki fekk givið meg 100 prosent í øllum støðunum.
Hoyr eisini Vejle-leikarin seta orð á, hvat eydnaðist væl hjá føroyska liðnum, avrikið hjá Ára Mohr Jónsson og uppgávuna sum er á skránni næst: Í Parkini um júst ein mánaða.


text:
Petur W. Háberg – 100 ára minni
Orð á 100-ára minnisdegi Petur Háberg (1914-1984) 31. august 2014.
Zacharias Zachariasen skrivar:
Eg stóð sum negldur til gólvið á leigukamari mínum í Dr. Jacobsensgøtu 11 eitt kvøldið seinast í fimmtiárunum, meðan eg lurtaði eftir fyrilestri, ið Petur Háberg hevði í útvarpi Føroya um Gamla Sloan. Eg var júst liðugur at læra, 22 ára gamal og var stórliga gripin av tí, sum Petur hevði sagt um merkisverda lív og tænastu Gamla Sloans í Føroyum. Eg mátti kasta meg á knøini og biðja Harran nýta unga lív mítt onkusvegna og onkunstaðni í líknandi tænastu fyri Harran. Eg kendi enn einaferð kallið: “Hvør vil fara fyri Meg?” Kallið varð seinni staðfest og svarað.
Petur elskaði okkum ungu og sum tann sjáldsami menniskjakennarin, hann var, hevði hann eitt vakið eyga og varnaðist skjótt, hvørjum Andi Harrans var farin at virka í. Eg fekk ein veldigan stuðul frá honum. Hann brendi fyri at fáa evangeliið út um landoddarnar. Petur hevði ein serstakan alsk, eitt brennandi hjarta fyri Íslandi og at fáa onkran úr Føroyum at fara yvir hagar við gleðiboðskapinum.
Tá ið teir fimm auca-trúboðararnir vórðu dripnir í frumskóginum í Equador í 1956 og tíðindini seinni náddu Føroyar, gjørdu Petur og William Sloan eina myndarøð við frágreiðing, bakgrundstónleiki og affektum frá flogfarinum, ið auca-trúboðararnir nýttu. Við hesi frágreiðing um sorgartilburðin ferðaðust teir veturin 1958-59 til samkomurnar kring oyggjarnar og eggjaðu ungum at stíga í fótasporð teirra við at fara út í onnur lond, býir og ættarbólkar við gleðiboðskapinum. Hetta hevði eina veldiga ávirkan á øll tey trúgvandi, serliga tey ungu. Tað var sum ein nýggjur kristniboðseldur varð birtur í samkomum okkara.
Á sumri í 1962 fóru nakrir okkara eina ferð til Íslands við bátinum “Brestir” at hoyra kenda kristniboðsmannin, Oswald Smith, tala í Reykjavík. Við vóru Júst í Túni, Petur Háberg, Sigurd Berghamar, Jógvan Purkhús, Eyðun Elttør, eg sjálvur og onkrir aðrir. Hetta gjørdist ein minnilig ferð, serliga fyri Jógvan. Vit fóru tríggir til Akureyrar at vitja, og tá var tað, at Jógvan, sum tann fyrsti trúboðarin í nýggjari tíð, stutt eftir tók stigið at fara til Íslands at virka.
Hetta var eitt beinleiðis úrslit av tí, sum Petur hevði skrivað um Ísland í blaðnum “Lívi og Læru” nr. 8-9 í 1962, og sum Jógvan hevði lisið. Har stóð:
“Harrin hevur signað Føroyar við eini veldigari signing. Útlendingar koma higar og undrast á teir stóru ungdómsflokkar, sum hava tikið støðu fyri Kristusi… Vit vita, at Harrin hevur boðið okkum at bera signingina víðari, ikki leggjast á gleðiboðini. Eisini ásanna vit, at ov lítil áhugi er sýndur tí stóra trúboðanarverki, sum samkomur Guds aðrastaðni kenna ábyrgd av bæði at seta á stovn og uppihalda… vit líka sum gloyma at fara eitt sindur niðaná og hyggja út yvir markirnar, sum standa hvítar. Vit ásanna hetta og biðja Gud fyrigeva okkum gáloysni okkara…
Fyri durum okkara liggur Ísland. Har eru so fáir í verki Harrans… Hetta er næsti granni okkara. Føroyingar fara til Íslands at spæla bólt, at spæla kort, at sportast, flogið verður millum londini, og teir koma higar at sýna fimleik, at spæla til dans. Hvussu nógvir fara fyri Harran? Kennir eingin seg kallaðan av Gudi at fara við hinum signaðu tíðindunum til jøklanna og eldfjallanna land at leita upp sálarsjúk menniskju í býi og sveit við grøðing? Onkur, sum lesur hetta, er nomin av Gudi. Onkur kennir á sær: Eg átti at farið! Hvat gjørdi tað, um tað var ein timburmaður, ein skrivari, ein smiður, ein fiskimaður, ein rokskipari minni í Føroyum – bert tað var ein víngarðsmaður meir í Íslandi? Kennir tú Guds rødd tala til tín, ver ikki kallinum ólýðin! “Reis teg! Tað er jú tú, sum mást fáa hetta í lag! Og vit skulu hjálpa tær – ver hugreystur og far undir tað!”
Árið eftir – 1963 – komu tríggir klaksvíkskingar inn á skrivstovuna hjá Peturi Háberg í gamla Føroya Banka. Teir vóru Óli á Grømma Jacobsen, Páll Poulsen og Hans Sivertsen. Teir ætlaðu sær til Íslands at arbeiða vanligt arbeiði og bíta út traktatir. Vit kenna søgu teirra og hvat spurdist burturúr!
Petur plagdi at peika á íslandskortið, hann hevði á vegginum á skrivstovu síni og siga við vitjandi: “Gloymið ikki Ísland!”
Í 1965 kom Brynleif Hansen til Føroya, og stovnaði seinni barnalegurnar við Áir og Zarepta. Har var stóri denturin millum børnini og tey ungu altíð lagdur á kristniboðsvirki. Úrslitið síggja vit í dag!
Síðani fór bólturin á rull og stórt tal av trúboðarum úr Føroyum eru farin út at virka fyri Harran nær og fjar kring allan heimin! Ein av fyrstu slóðarunum og stuðulsmonnunum í hesi stóru uppgávu var Petur Háberg! Ærað veri minnið um hann! Lovað veri navn Harrans! Hann eigur allan heiðurin!
Z.Z.


text:
Upphav MykinesFřroyar eru partar av norđuratlantiska basaltháslćttanum viđ trimum hřvuđsflřum: niđasta er elst, millumfláin yngri og ovasta, sum er yngst. Niđastu basaltfláirnar komu av veldigum goskluftum, har grótbrćđingin spríkti upp úr. Í Hólmsgjógv sćst upp til 50 m. hřg flá, ein hin střrsta í Fřroyum.
Millum gosini hava veriđ langir steđgir, og tá tćrdist og molnađi fasti kletturin og gjřrdist jřrđildi. Gróđur festi smátt um smátt og tók seg sum frá leiđ fram til rćttuligan skógarvřkstur. Kolalindir siga frá hesum, tí hon er gjřrd úr fornum gróđri. Plantumynstur eru funnin. Í Mykinesi síggjast kolalindir daga undan og viđ Válgarbrúgv undir Ketilsheyggi, 370 m. yvir havinum, hava teir hřgt kol.
Mykines er gott dřmi um, hvussu vit hugsa, at runi (lava) hevur runniđ, breitt seg og síđani storknađ. Tađ sćst á Kumlum, í Hellisgjógv, undir Manni vestan fyri Kumlar og á beru suđursíđini úti í Hólmi.
Omaná kolalindini sćst reyđliga royđugrótiđ, sum er samantrýst gosřska. Tađ sćst í Lendingargjónni og ađra stađni í teimum suđurvendu, steyrrćttu bergum. Ůti í Hólmi og ađrastađni viđ finst bleytari tilfar frá gosunum (gosbřklar, gosilska ella goseyrur).
Runi (lava) storknar hornrćtt móti křlingini og fćr mangt eitt stabbaskap. Í Steinskógini í Korkadali síggjast heldur óregluligir stabbar, fýra- ella fimmhyrntir, upp til 30 m. hřgir. Tess tjúkkari runalagiđ gerst, tess spakuligari křlnar tađ, og stabbarnir verđa hřgir. Tess skjótari runi (lava) křlnar, tess minni vera stabbarnir, sum tí lćttari ávirkast av veđri, vindi, frosti og aldu.
Hólmsgjógv skilir Hólmin og oynna og er partur av eini gong. Ein gong er ein riva, sum gongur uppeftir gjřgnum fleiri fláir; runi (lava) verđur kroyst uppeftir í gongini - ella rennur niđur í tćr. Her eru stabbarnir vatnrćttir, smáir og yngstir. Runi (lava) loysist lćttari, so veggirnir standa eftir sum gjáir ella sund. Ađra stađni síggjast helli ellar djúpar smogur.
Fyrsta gjógvin vestan fyri Hólsmgjógv er ein gong, sum máast. Hon er javnfjar viđ Hólmsgjógv, og so nógv er máađ, at hol er á norđursíđuni. Sjógvurin rennur sama veg út úr gjónni sum í Hólmsgjógv. Tá fjřra er, kann í báti hómast ljós gjřgnum Hólmin. Gongin rřkkur upp til teir tunnu, vatnrćttu stabbar , sum bera grasklćdda goseyrin.
Hugsast kann, at um nakrar řldir ella ártúsund eru tvćr Hólmsgáir!
Jarđfrřđislig áhugamál.
Mykineshólmur.Í Hólmsgjógv síggjast tjúkkastu fláir í Fřroyum. Allur Hólmurin hevur hall móti landsynningi; vestast er halliđ 18 stig, tađ brattasta í Fřroyum! men minkar móti eystri, og í Hólmsgjónni er halliđ 13 stig; eystast í oynni 8 stig.
Tjúkkur goseyrur viđ síđum grasi liggar ovast á Hólminum. Tađ kann vera, at hetta eru leivdir av hřgum fjalli norđanfyri Hólmin; men haviđ hevur máađ tađ burtur.
Vestanfyri Hólmsgjógv sćst í břkkum goseyrur, leir og smřl kolalind. Hugsast kann tí, at her hevur veriđ vatn/á í so kvirrum střđi, at tilfar er sokkiđ til botns.
Mitt á Hólminum síggjast viđ sjóvarmálan vakrar veiftralík basaltřki og lítil hylur. Niđri viđ kranan, sum stendur á sementstoyping, síggast stór stabbalík basaltřki.
Vestast standa drangarnir báđir fáar metrar úr landi, Flatidrangur syđri og eystari, Píkarsdrangur vestari og norđari. Teir eru breiđir í neđra og standa á hřgari basaltflřu. Á báđum hava súlur reiđur. Vestanfyri drangarnar liggur Steinurin. Millum hann og Hólmin rekur vestfalliđ í 10 tímar, og steymurin er sera harđur.
Fjřrudalsnev.Fjřrudalsnev stingur seg út millum Viđarhelliđ og Lendingargjónna. Har standa neystini og motorhúsiđ til bátadráttin.
Hann gongur oman til bátahylin, sum er vardur av brimgarđi. Her sćst gras og goseyrur; eisini eru toftir av fleiri neystum, sum er dottin á sjógv seinastu 50 árini. Móti útsynningi er flá av reyđligum goseyri og leiri, og í hesum finnast 20 m. yvir havinum brúnt leir viđ trimum fáum cm. tjúkkum fláum av leirjarnsteini. Omaná liggja fleiri fláir av leiri, sandi, goseyri og royđugróti. 20˝ m. uppi sćst tunn kolalind, og har eru funnar merki eftir plantu, metaseqoia occidentalis.


text:
- Tíðindi, mentan og ítróttur
Skattamálið: Fútin væntar avgerð innan eitt ár
Løgreglan eru nú liðug við sínar kanningar av skattamálinum um gamla EIk Banka og hevur sent málið til ákærumyndugleikan til løgfrøðiliga meting.
TAKS meldaði Betri Banka til løgregluna fyri góðum tveimum árum síðani, eftir at løgfrøðingurin Bárður Larsen hevði kannað, hvat fór fram í sambandi við viðgerðina av sjálvuppgávuni hjá bankanum fyri árið 2011.
Løgreglan hevur síðani - í samstarvi við danska bakmanspolitiið - kannað, um revsimál kann reisast móti bankanum fyri skattaundandrátt fyri 90 milliónir krónur.
– Partarnir í málinum hava nú bíðað í tvey ár eftir eini niðurstøðu, og tí hevur málsviðgerðin høga raðfesting hjá ákærumyndugleikanum, lovar Michael Boolsen, fúti.
Tak niður


text:
Flaggdagin, fríggjadagin, verður sjeynda umfar av 1. deild og skal TB hesu ferð til Klaksvíkar at dystast móti næstbesta liðnum hjá Klaksvíkingum.
Hetta verður ein dystur, ið helst skal vinnast, tí KÍ eigur ikki at metast sum ein av teimum stóru mótstøðuliðunum í 1. deild.
Higartil hevur tað gingið uppá stás við sigrum í øllum seks dystunum higartil.
KÍ liggur í verandi løtu nummar átta og hava bert vunnið sær fýra stig, ein sigur og ein javnan. Dysturin verður millum næstbesta álopið og næstvánaligastu verjuna í 1. deild. Vit hava skotið 16 mál, bara B36 hevur skotið fleiri, nevniliga 21. KÍ hevur latið 16 mál inn, hetta eru tvey færri enn HB, ið hevur vánaligastu verjuna.
Betri avrik enn B68
Samanbera vit úrslitini hjá okkum við vinnaran av 1. deild í fjør, so síggja vit at vit í løtuni, eftir seks umfør, eru tvey stig frammanfyri B68. Vit hava vunnið allar okkara dystir, meðan B68 eftir seks dystir høvdu vunnið allar uttan ein, ið var leiktur javnt.
Vit hava eftir hesi seks umførinum møtt at kalla teir nærmastu kappingarneytarnar, serliga tá tað kemur til uppflyting. FC Suðuroy vunnu vit á í Vági og 07 Vestur vunnu vit við Stórá. Eisini hava vit vunnið á B36, ið lá á odda áðrenn vit brustu saman við Stórá í dystinum, har havnamenn bara vóru 10.
Stuttligt hevði verið um vit kundu farið gjøgnum øll liðini og vunnið teir fyrstu níggju dystirnir, enn betur um vit vinna allar 27 dystirnir sjálvandi, but let us not get ahead of ourselves. Ein dyst at gangin er nokk rættað mottoið í hesum førum, tá vit fara at droyma um 27 sigrar út av 27 møguligum. Vit hava í løtuni 11 stig fleiri enn FC Suðuroy og níggju stig fleiri enn 07 Vestur.
Dysturin í Klaksvík byrjar klokkan 15.00 fríggjadagin.
Við Stórá eru tveir dystir fríggjadagin annars, 2. deild møtir Giza/Hoyvík og U14 dreingirnir taka í móti KÍ. Sí annars dystaryvirlitið!


text:
112 Fuglafjørður er bók, sum Elin á Rógv hevur skrivað. Í bókini hitta vit aftur persónarnar úr bókini Og mamma!, sum kom út í 2014 og varð tilnevnd til Barna- og ungdómsbókmentavirðisløn Norðurlandaráðsins. Marjun Reginsdóttir hevur myndprýtt báðar bøkurnar við litføgrum og lívligum myndum. Bókin snýr seg um hanan Morgunfríða, sum dugir at tosa, og abban, sum aftur hesa ferð fær stórar trupulleikar av tí prátingarsama hananum, sum altíð sigur ?og mamma?. Omman og abbin ætla sær nevnliga til Fuglafjarðar - ta mest fuglafantastisku bygdina í Føroyum ? uttan at bjóða Morgunfríða við. Bókin er pakkað við spenningi, høgari ferð og skemti í fleiri løgum, sum fangar bæði børn og vaksin.
Pippi 1. partur
Jensina Olsen lesur søgur og børn siga sína hugsan um Pippi.
Vit hoyra søgur um Pippi. Pippi Langsokkur býr í Villingaváli saman við apuni Nilla og hestinum. Betu vinir hennara eru Tummas og Annika.
Pippi torir alt so væl, og so er hon so góð við øll, sum eru fitt. Nú eru søgurnar um Pippi 75 ára gamlar, og vit eru fleiri, sum hátíðarhalda Pippi. Bókadeild Føroya Lærarafelags gav út í 2020. Astrid Lindgren skrivaði og Turið Sigurðardóttir týddi til føroyskt. Jensina Olsen lesur. Eisini fara børn í Sankta Frans skúla í Havn at siga sína hugsan, tí tey hava havt 75 ára føðingardag fyri Pippi.
Aðrir partar
112 Fuglafjørður er bók, sum Elin á Rógv hevur skrivað. Í bókini hitta vit aftur persónarnar úr bókini Og mamma!, sum kom út í 2014 og varð tilnevnd til Barna- og ungdómsbókmentavirðisløn Norðurlandaráðsins. Marjun Reginsdóttir hevur myndprýtt báðar bøkurnar við litføgrum og lívligum myndum. Bókin snýr seg um hanan Morgunfríða, sum dugir at tosa, og abban, sum aftur hesa ferð fær stórar trupulleikar av tí prátingarsama hananum, sum altíð sigur "og mamma". Omman og abbin ætla sær nevnliga til Fuglafjarðar - ta mest fuglafantastisku bygdina í Føroyum - uttan at bjóða Morgunfríða við. Bókin er pakkað við spenningi, høgari ferð og skemti í fleiri løgum, sum fangar bæði børn og vaksin.
112 Fuglafjørður er bók, sum Elin á Rógv hevur skrivað. Í bókini hitta vit aftur persónarnar úr bókini Og mamma!, sum kom út í 2014 og varð tilnevnd til Barna- og ungdómsbókmentavirðisløn Norðurlandaráðsins. Marjun Reginsdóttir hevur myndprýtt báðar bøkurnar við litføgrum og lívligum myndum. Bókin snýr seg um hanan Morgunfríða, sum dugir at tosa, og abban, sum aftur hesa ferð fær stórar trupulleikar av tí prátingarsama hananum, sum altíð sigur "og mamma". Omman og abbin ætla sær nevnliga til Fuglafjarðar - ta mest fuglafantastisku bygdina í Føroyum - uttan at bjóða Morgunfríða við. Bókin er pakkað við spenningi, høgari ferð og skemti í fleiri løgum, sum fangar bæði børn og vaksin.
Her er ein mynd av abba og ommu og mær. Soleiðis byrjar spennandi søgan um abbab sum er sjórænari.
Vit senda útvarpsleikin um Anniku í Dímun. Eir í Ólavstovu leggur til rættis og Jónheðin Tróndheim var tøkningur.
Vit hoyra útvarpsleikin - Annika í Dímun. Eir í Ólavstovu leggur til rættis og Jónheðin Tróndheim er tøkningur.
Vit hoyra útvarpsleikin - Annika í Dímun. Eir í Ólavstovu leggur til rættis og Jónheðin Tróndheim er tøkningur.
Vit hoyra útvarpsleikin - Annika í Dímun. Eir í Ólavstovu leggur til rættis og Jónheðin Tróndheim er tøkningur.
Vit hoyra útvarpsleikin - Annika í Dímun. Eir í Ólavstovu leggur til rættis og Jónheðin Tróndheim er tøkningur.
Kjartan Hansen lesur søguna um dunnuungan Pu. Jógvan Edmund á Geilini skrivaði.
Tá tað er keðiligt at ganga í barnagarð, so kanst tú finna upp á ævintýr sjálv.
Tí er tað, at konan í barnagarðinum í veruleikanum er ein heks, sum er í parti við uppvaskidrekanum, og nú ætlar uppvaskidrekin at stjala gullið á gullfiskinum Blobb, men tað skal hann ikki sleppa, tí Katrin ætlar at bjarga honum.
Og tað fer hon at klára, tí hon er jú ein prinsessa!
Elin á Rógvi skrivaði bókina - Eg eri ein prinsessa. Bókadeild Føroya Lærarafelags gav út í 2018. Høgni Fagraberg ger ljóðmyndina. Elin á Rógvi lesur
Tá tað er keðiligt at ganga í barnagarð, so kanst tú finna upp á ævintýr sjálv.
Tí er tað, at konan í barnagarðinum í veruleikanum er ein heks, sum er í parti við uppvaskidrekanum, og nú ætlar uppvaskidrekin at stjala gullið á gullfiskinum Blobb, men tað skal hann ikki sleppa, tí Katrin ætlar at bjarga honum.
Og tað fer hon at klára, tí hon er jú ein prinsessa!
Elin á Rógvi skrivaði bókina - Eg eri ein prinsessa. Bókadeild Føroya Lærarafelags gav út í 2018. Høgni Fagraberg ger ljóðmyndina. Elin á Rógvi lesur.
Vit stuttsøguna "Eingir ránsmenn eru í skóginum", sum Bókadeild Føroya Lærarafelag gav út av nýggjum í 2010. Ria Tórgarð lesur og Elin Súsanna Jacobsen týddi.
Vit hoyra søguna - Findus flytur út. Svend Nordquist skrivaði og Niels Jákup Thomsen týddi til føroyskt. Bókadeild Føroya Lærarafelags gav út í 2012.
Vit hoyra bókina - Froskarnir í Nólsoy, sum Joan Sørinardóttir skrivaði og Birde Poulsen myndprýddi. Páll Danielsen lesur og Bókadeild Føroya Lærarafelags gav út í 2016.
Ævintýrið Gentan við svávulpinnunum. H.C. Andersen skrivaði og Heri Jacobsen týddi til føroyskt.
Miriam Nolsøe Johannesen lesur ævintýrið Granntræið. H.C. Andersen skrivaði og Marius Johannesen týdd til føroyskt.
Innantanna Anna er ein friðarligur hundur, sum hevur loppur. Hon er granni hjá Túsundbeininum Súna, sum stríðist og strevast við at arbeiða og at halda skil á øllum beinunum.
Tá ið Innantanna Anna hevur fingið skerm um hálsin fyri at koma loppunum til lívs, fer hon brádliga at tosa, og tað dámar henni als ikki.
Hon og Túsundbeinið Súni fara út at leita eftir orsøkini til, hví hon er farin at tosa, og á ferðini hitta tey mangar løgnar skapningar Og tá kann alt henda. Oddfríður Marni Rasmussen skrivaði og hann lesur bókina. Bókadeild Føroya Lærarafelags gav út í 2009.
Innantanna Anna er ein friðarligur hundur, sum hevur loppur. Hon er granni hjá Túsundbeininum Súna, sum stríðist og strevast við at arbeiða og at halda skil á øllum beinunum.
Tá ið Innantanna Anna hevur fingið skerm um hálsin fyri at koma loppunum til lívs, fer hon brádliga at tosa, og tað dámar henni als ikki.
Hon og Túsundbeinið Súni fara út at leita eftir orsøkini til, hví hon er farin at tosa, og á ferðini hitta tey mangar løgnar skapningar Og tá kann alt henda. Oddfríður Marni Rasmussen skrivaði og hann lesur bókina. Bókadeild Føroya Lærarafelags gav út í 2009.
Innantanna Anna er ein friðarligur hundur, sum hevur loppur. Hon er granni hjá Túsundbeininum Súna, sum stríðist og strevast við at arbeiða og at halda skil á øllum beinunum.
Tá ið Innantanna Anna hevur fingið skerm um hálsin fyri at koma loppunum til lívs, fer hon brádliga at tosa, og tað dámar henni als ikki.
Hon og Túsundbeinið Súni fara út at leita eftir orsøkini til, hví hon er farin at tosa, og á ferðini hitta tey mangar løgnar skapningar Og tá kann alt henda. Oddfríður Marni Rasmussen skrivaði og hann lesur bókina. Bókadeild Føroya Lærarafelags gav út í 2009.
Innantanna Anna er ein friðarligur hundur, sum hevur loppur. Hon er granni hjá Túsundbeininum Súna, sum stríðist og strevast við at arbeiða og at halda skil á øllum beinunum.
Tá ið Innantanna Anna hevur fingið skerm um hálsin fyri at koma loppunum til lívs, fer hon brádliga at tosa, og tað dámar henni als ikki.
Hon og Túsundbeinið Súni fara út at leita eftir orsøkini til, hví hon er farin at tosa, og á ferðini hitta tey mangar løgnar skapningar Og tá kann alt henda. Oddfríður Marni Rasmussen skrivaði og hann lesur bókina. Bókadeild Føroya Lærarafelags gav út í 2009.
Innantanna Anna er ein friðarligur hundur, sum hevur loppur. Hon er granni hjá Túsundbeininum Súna, sum stríðist og strevast við at arbeiða og at halda skil á øllum beinunum.
Tá ið Innantanna Anna hevur fingið skerm um hálsin fyri at koma loppunum til lívs, fer hon brádliga at tosa, og tað dámar henni als ikki.
Hon og Túsundbeinið Súni fara út at leita eftir orsøkini til, hví hon er farin at tosa, og á ferðini hitta tey mangar løgnar skapningar Og tá kann alt henda. Oddfríður Marni Rasmussen skrivaði og hann lesur bókina. Bókadeild Føroya Lærarafelags gav út í 2009.
Vit hoyra søgurnar - Jól í Dundurdali, sum Astrid Lindgren skrivaði og Ella Smith Clementsen týddi til føroyskt. Vár Berghamar Jacobsen lesur. Og so hoyra vit søguna Jól í Sóljuvík, sum Ella Smith Clementsen skrivaði og Robert Mc Birnie lesur.
Vit hoyra um jólaboðskapin, um einglar, jólaevangeliið, brot úr barnakonsertini hjá Føroya Symfoniorkestri og um tey í Mórugøtu 8.
Í 1492 setti Kristoffur Kolumbus segl um Atlantshav - á eina ferð út í tað ókenda: Hann leitaði eftir einari skjótari leið til India. Tað, ið hann fann, var ein heilt nýggjur heimur ...
Í bókini eru endurgivin kort av teimum mongu ferðunum hjá Kristoffuri yvir Atlantshav og aftast er ein listi við árstølum av lívinum hjá Kolumbusi á sjónum. Hildigunn Niclasen týddi til føroyskt. Bókadeild Føroya Lærafelags og Nám gav út í 2012. Dánjal Tavsen gjørdi ljóðmyndina. Hans Tórgarð lesur.
Í 1492 setti Kristoffur Kolumbus segl um Atlantshav - á eina ferð út í tað ókenda: Hann leitaði eftir einari skjótari leið til India. Tað, ið hann fann, var ein heilt nýggjur heimur ...
Í bókini eru endurgivin kort av teimum mongu ferðunum hjá Kristoffuri yvir Atlantshav og aftast er ein listi við árstølum av lívinum hjá Kolumbusi á sjónum. Hildigunn Niclasen týddi til føroyskt. Bókadeild Føroya Lærafelags og Nám gav út í 2012. Dánjal Tavsen gjørdi ljóðmyndina. Hans Tórgarð lesur.
Í 1492 setti Kristoffur Kolumbus segl um Atlantshav - á eina ferð út í tað ókenda: Hann leitaði eftir einari skjótari leið til India. Tað, ið hann fann, var ein heilt nýggjur heimur ...
Í bókini eru endurgivin kort av teimum mongu ferðunum hjá Kristoffuri yvir Atlantshav og aftast er ein listi við árstølum av lívinum hjá Kolumbusi á sjónum. Hildigunn Niclasen týddi til føroyskt. Bókadeild Føroya Lærafelags og Nám gav út í 2012. Dánjal Tavsen gjørdi ljóðmyndina. Hans Tórgarð lesur.
Í 1492 setti Kristoffur Kolumbus segl um Atlantshav - á eina ferð út í tað ókenda: Hann leitaði eftir einari skjótari leið til India. Tað, ið hann fann, var ein heilt nýggjur heimur ...
Í bókini eru endurgivin kort av teimum mongu ferðunum hjá Kristoffuri yvir Atlantshav og aftast er ein listi við árstølum av lívinum hjá Kolumbusi á sjónum. Hildigunn Niclasen týddi til føroyskt. Bókadeild Føroya Lærafelags og Nám gav út í 2012. Dánjal Tavsen gjørdi ljóðmyndina. Hans Tórgarð lesur.
Marin hevur verið ógvuliga spent at fáa ein lítlabeiggja, men tá ið beiggin er komin, er tað kortini ikki so stuttligt. Hann grætur illa, og foreldrini eru móð og orka einki.
Pápin kalla ikki longur Marina fyri sína loppu. Hon hevði heldur viljað havt ein stórabeiggja, sum Amalia eigur, ella eina stórasystur sum Randi. Ingun Christensen skrivaði og Eyð Matras lesur. Bókadeild Føroya Lærafelags gav út í 2019.
Marin hevur verið ógvuliga spent at fáa ein lítlabeiggja, men tá ið beiggin er komin, er tað kortini ikki so stuttligt. Hann grætur illa, og foreldrini eru móð og orka einki.
Pápin kalla ikki longur Marina fyri sína loppu. Hon hevði heldur viljað havt ein stórabeiggja, sum Amalia eigur, ella eina stórasystur sum Randi. Ingun Christensen skrivaði og Eyð Matras lesur. Bókadeild Føroya Lærafelags gav út í 2019.
Marin hevur verið ógvuliga spent at fáa ein lítlabeiggja, men tá ið beiggin er komin, er tað kortini ikki so stuttligt. Hann grætur illa, og foreldrini eru móð og orka einki.
Pápin kalla ikki longur Marina fyri sína loppu. Hon hevði heldur viljað havt ein stórabeiggja, sum Amalia eigur, ella eina stórasystur sum Randi. Ingun Christensen skrivaði og Eyð Matras lesur. Bókadeild Føroya Lærafelags gav út í 2019.
Marin hevur verið ógvuliga spent at fáa ein lítlabeiggja, men tá ið beiggin er komin, er tað kortini ikki so stuttligt. Hann grætur illa, og foreldrini eru móð og orka einki.
Pápin kalla ikki longur Marina fyri sína loppu. Hon hevði heldur viljað havt ein stórabeiggja, sum Amalia eigur, ella eina stórasystur sum Randi. Ingun Christensen skrivaði og Eyð Matras lesur. Bókadeild Føroya Lærafelags gav út í 2019.
Hesa vikuna eru vit í Mórugøtu 8. Hesa ferð hoyra vit, at næmingarnir eru so hepnir, tí teir hava fingið nýggjar teldur.
Vit eru í Mórugøtu 8.
Vit eru í Mórugøtu. Vit hoyra um nýggjar teldur og mangt annað.
Vit eru í Mórugøtu 8. Hvat munnu Kenneth og Jón finna uppá hesa ferð?
Hesa vikuna hoyra vit um tey í Mórugøtu. Nú nærkast foreldrafundurin hjá Kenneth og Jón.
Vit eru í Mórugøtu.
Hesa vikuna eru vit í Mórugøtu. Hvussu verður á foreldrafundinum?
Vit eru í Mórugøtu
Vit eru í Mórugøtu.
Hesa vikuna eru vit í Mórugøtu. Vit hoyra um foreldrafund og nú er spennandi at hoyra, hvat verður avdúkað á fundinum.
Páll Danielsen lesur bókina. Jógvan Edmund á Geilini skrivaði og Napoleon Smith teknaði. Bókadeild Føroya Lærarafelags gav út í 2018.
Klokkan er tvey, sær Palli. Soleiðis byrjar søgan um Palla, ið hittir ein tokførara.
Palli liggur í songini og lesur eina bók um ein riddara.
Palli hevur fingið eina nýggja sag í føðingardagsgávu. Soleiðis byrjar søgan um Palla í frumskóginum
Vit hoyra um Pettson og kettuna Findus, sum fara at tjalda
Vit hoyra søgur um Pippi. Pippi Langsokkur býr í Villingaváli saman við apuni Nilla og hestinum. Betu vinir hennara eru Tummas og Annika.
Pippi torir alt so væl, og so er hon so góð við øll, sum eru fitt. Nú eru søgurnar um Pippi 75 ára gamlar, og vit eru fleiri, sum hátíðarhalda Pippi. Bókadeild Føroya Lærarafelags gav út í 2020. Astrid Lindgren skrivaði og Turið Sigurðardóttir týddi til føroyskt. Jensina Olsen lesur. Eisini fara børn í Sankta Frans skúla í Havn at siga sína hugsan, tí tey hava havt 75 ára føðingardag fyri Pippi.
Vit hoyra søgur um Pippi. Pippi Langsokkur býr í Villingaváli saman við apuni Nilla og hestinum. Betu vinir hennara eru Tummas og Annika.
Pippi torir alt so væl, og so er hon so góð við øll, sum eru fitt. Nú eru søgurnar um Pippi 75 ára gamlar, og vit eru fleiri, sum hátíðarhalda Pippi. Bókadeild Føroya Lærarafelags gav út í 2020. Astrid Lindgren skrivaði og Turið Sigurðardóttir týddi til føroyskt. Jensina Olsen lesur. Eisini fara børn í Sankta Frans skúla í Havn at siga sína hugsan, tí tey hava havt 75 ára føðingardag fyri Pippi.\t\t\t\t\t\t\t
Vit hoyra søgur um Pippi. Pippi Langsokkur býr í Villingaváli saman við apuni Nilla og hestinum. Betu vinir hennara eru Tummas og Annika.
Pippi torir alt so væl, og so er hon so góð við øll, sum eru fitt. Nú eru søgurnar um Pippi 75 ára gamlar, og vit eru fleiri, sum hátíðarhalda Pippi. Bókadeild Føroya Lærarafelags gav út í 2020. Astrid Lindgren skrivaði og Turið Sigurðardóttir týddi til føroyskt. Jensina Olsen lesur. Eisini fara børn í Sankta Frans skúla í Havn at siga sína hugsan, tí tey hava havt 75 ára føðingardag fyri Pippi.\t\t\t\t\t\t\t
Vit hoyra søgur um Pippi. Pippi Langsokkur býr í Villingaváli saman við apuni Nilla og hestinum. Betu vinir hennara eru Tummas og Annika.
Pippi torir alt so væl, og so er hon so góð við øll, sum eru fitt. Nú eru søgurnar um Pippi 75 ára gamlar, og vit eru fleiri, sum hátíðarhalda Pippi. Bókadeild Føroya Lærarafelags gav út í 2020. Astrid Lindgren skrivaði og Turið Sigurðardóttir týddi til føroyskt. Jensina Olsen lesur. Eisini fara børn í Sankta Frans skúla í Havn at siga sína hugsan, tí tey hava havt 75 ára føðingardag fyri Pippi.
Vit hoyra ævintýrið Snjódrotningin eftir H.C. Andersen. Lena Jacobsen týddi og Katrin Nolsøe lesur.
Katrin Nolsøe lesur ævintýrið - Snjódrotningin eftir H.C. Andersen. Lena Jacobsen týddi til føroyskt
Jan Loof hevur skrivað klasikaran um mannin í tí teinuta klædninginum og tað blóðreyða súreplið
Vit hoyra Páll Danielsen lesa úr Mín jólabók 2015 - Tá ið jólaskipið sakk, sum Høgni Mohr skrivaði. Jensina Olsen lesur - Ein vættur, sum Astrid Lindgren skrivaði.
Vit hoyra søguna - Tá ið Mumitrøllini kløkkaðu lítlu Mý. Tove Janson skrivaði og Annika Egholm týddi til føroyskt. Ria Tórgarð lesur.
Vit hoyra søguna - Tey trý eslini. Elin Mortensen týddi úr enskum. Katrin Nolsøe sigur frá. Aðrar røddir eru: Kári Sólstein, Finnur S. Olsen og Jonna Fritsdóttir Mortensen. Jón Svein Heinesen var tøkningur
Hoyr um tá ið tjøldrini koma heim aftur at reiðrast. Um Tjaldurspápan, sum dámar so væl ost, og um Pinku, sum fekk ull um beinið. Fylg tjaldrinum frá tí tað kemur, til tað fer avstað aftur.
Hoyr um tá ið tjøldrini koma heim aftur at reiðrast. Um Tjaldurspápan, sum dámar so væl ost, og um Pinku, sum fekk ull um beinið. Fylg tjaldrinum frá tí tað kemur, til tað fer avstað aftur.
Hoyr um tá ið tjøldrini koma heim aftur at reiðrast. Um Tjaldurspápan, sum dámar so væl ost, og um Pinku, sum fekk ull um beinið. Fylg tjaldrinum frá tí tað kemur, til tað fer avstað aftur.
Í dag hoyra vit søguna - Una og Uni. Steinbjørn B. Jacobsen skrivaði og Leivur Thomsen gjørdi ljóðmyndina. Malan Eyðunsdóttir lesur
Vit hoyra søgu, sum Enid Blyton hevur skrivað. Alex Sólstein týddi til føroyskt. Kári Sólstein lesur. Bókadeild Føroya Lærarafelags gav út í 2001.
Vitello dámar at síggja filmar um skrappar fýrar í undirtroyggju, sum ikki er bangnir fyri nøkrum, og sum ganga við knívi.
Vitello er eisini ein skrappur fýrur, hann letur seg í undirtroyggju, stjelur ein knív frá Mammu og fer út í verðina at banna og tosa ljótt við onnur
Kim Fupz Aakeson skrivaði og Sjúrður Gullbein týddi til føroyskt.
Vitello býr í einum raðhúsum beint við ringvegin. Hann býr sjálvandi ikki har einsamallur, hann býr saman við mammu síni. Og Mamma hevur ein nýggjan bil. Mamma er øgiliga bangin um, at lakkið verður skøvað, hon sigur, at tað er tað viktigasta í verðini. Men ein dagin spælir Vitello eitt nokk so gott spæl við síðuna av bilinum, eitt spæl við einum bólti og eini brotnari rívu ...Jensina Olsen lesur. Dánjal Tavsen ger ljóðmyndina. Kim Fupz skrivaði og Sjúrður Gullbein týddi til føroyskt.
Vitello býr í einum raðhúsum beint við ringvegin. Hann býr sjálvandi ikki har einsamallur, hann býr saman við mammu síni. Og Mamma hevur ein nýggjan bil, næstan nýggjan. Mamma er øgiliga bangin um, at lakkið verður skøvað, hon sigur, at tað er tað viktigasta í verðini. Men ein dagin spælir Vitello eitt nokk so gott spæl við síðuna av bilinum, eitt spæl við einum bólti og eini brotnari rívu ...
Kim Fupz Aakeson skrivaði og Sjúrður Gullbein týddi til føroyskt. Jensina Olsen og Dánjal Tavsen gjørdi ljóðmyndina. Bókadeild Føroya Lærarafelags gav út í 2013


text:
Tørvur á fiskimannaskúla
22. februar 2019
Magnus Rasmussen, løgtingsmaður fyri Sambandsflokkin, hevur í dag sett Honnu Jensen, landsstýriskvinnu í skúlamálum, ein skrivligan fyrispurning (§ 52a) um at seta á stovn ein fiskimannaskúla. Svarast skal í seinasta lagi 10 yrkadagar eftir, at spurningurin er latin inn
Løgtingsmaðurin spyr fylgjandi:
1. Verður arbeitt við at fyrireika ein fiskimannaskúla í Føroyum?
Í viðmerkingunum til skrivliga fyrispurningin sigur Magnus Rasmussen, løgtingsmaður, at beint fyri jól í 2018 skrivaði Jógvan Ingvard Olsen, fyrrverandi løgtingmaður av Toftum, eina sera áhugaverda og beinrakna grein í bløðunum við heitinum: Neyðugt er við fiskimannaskúla.
M.a. verður í greinini greitt frá gongdini og broytingini hjá fiskimanninum upp gjøgnum tíðirnar, fram til dagin í dag. Frá at “føroyingar eru føddir við ár í hond” til, at nú fer ungdómur næstan ikki í bát longur.
Veruleikin er, at lítil og eingin tilgongd er ímillum ungdómin longur til at gerast fiskimaður, og verður ikki sett við, so endar galið. Fyrr varð sett við á tann hátt, at flestu dreingir fóru til skips aftan á 14 ára aldur, og har vórðu teir so upplærdir til alt, sum hevði við fiskiskap og hagreiðing av fiski at gera og harumframt upplærdir til góðan sjómansskap.
At enda sigur Magnus Rasmussen, løgtingsmaður, í sínum viðmerkingum, at nú tíðin er farin frá gamla viðsetingarmynstrinum, so er spurningurin, hvat so er at gera. Her er tað, at hugskotið um at stovnseta ein fiskimannaskúla í Føroyum kemur, har dentur eigur at leggjast á bæði tann yrkisliga og tann bókliga førningin Fyrireikingarnar til eitt lógarvek kundu m.a. verið gjørdar í samstarvi millum Mentamálaráðið, Fiskimálaráðið, Útróðrarfelagið, Fiskimannafelagið, Reiðarafelagið, Skipara- og Navigatørfelagið og Motorpassarafelagið.
Mín áhugi er at frætta, hvørt Mentamálaráðið hevur loftað hesum góða hugskoti og er farið at arbeiða við at fyrireika ein fiskimannaskúla.
Sambandsflokkurin
RN
Aftur